title: Tuki

text: Tuki eli tukiainen tarkoittaa taloustieteessä rahallista avustusta, jonka tarkoituksena on subventoida eli laskea hyödykkeen hintaa, tukea yrityksen toimintaa tai kannustaa muutoin liian vähäistä taloudellista toimintaa. Yleensä tukiaisia maksaa hallitus tai paikallishallinto.


title: Tuki

text: Kansainvälisessä kaupassa tukia pidetään usein kaupan esteenä ja protektionismina. Tällöin niiden katsotaan vääristävän markkinoita. Muutoin talouspolitiikassa tukiaisia voidaan käyttää markkinahäiriöiden korjaamiseen. Esimerkiksi matalapalkkaisen työn tukemisella pyritään kannustaa työn vastaanottamista tilanteessa, jossa tulonlisäys sosiaalitukiin nähden on muutoin alhainen.


title: Tuki

text: Eräs erikoistapaus tuista on maataloustuki, jolla historiallisista syistä Suomessa on ollut keskeinen poliittinen merkitys. Esimerkiksi Britanniassa on aiemmin historiallisista syistä ollut keskeisessä asemassa hiilikaivosteollisuuden tukeminen, ja EU:ssa on tuettu muun muassa oliivinviljelyä. Monissa maissa tuetaan myös telakkateollisuutta.


title: Tuki

text: Professori Niku Määttäsen mukaan yrityksiä ei pidä pelastaa konkursseilta tukiaisilla. Jos konkurssiin menneen yrityksen toiminta sinänsä on kannattavaa, konkurssiyritys siirtyy velkojien kautta uusiin käsiin.


title: Tuki

text: Professori Ari Hyytisen mukaan konkurssit lisäävät talouskasvua: yleensä vähiten tuottavat yritykset menevät konkurssiin ja eniten tuottavat laajentavat toimintaansa. Tämä tuottavuuden nousu johtaa keskimäärin myös palkkatason nousuun eikä lisää työttömyyttä pitkäaikaisesti, jos työmarkkinat toimivat edes jotenkin kohtuullisesti.


title: Tuki

text: Autoteollisuuteen erikoistunut ruotsalainen professori Christer Karlsson vastusti Saab-autonvalmistajan pelastamista konkurssilta tukiaisilla: "kymmenen vuoden kuluttua tehtaan lopettamista ei seudulla olisi enää huomannut." Hänen mukaansa Saabin alasajo olisi ollut "parempi kuin toivottoman toiminnan jatkaminen. Jos vanha olisi raivattu pois tieltä, kokonaan jotain uutta olisi päässyt syntymään". Hänen mukaansa hallituksen tukipäätös oli populismia: "Nyt hallitus voi sanoa yrittäneensä auttaa".


title: Tuki

text: MIT-yliopiston taloustieteen professori Bengt Holmström: "Raha on tuhoisaa innovatiivisuudelle". Innovaatiot syntyvät niukkuudesta ja tarkkaan sanelluista reunaehdoista, eivät siitä, että syydetään julkista rahaa tutkimus- ja kehityshankkeisiin ja annetaan tutkijoiden käyttää vapaasti luovuuttaan.


title: Tuki

text: Holmström siteeraa Amazonin perustaja Jeff Bezosta, jonka mukaan Amazon ei olisi ikinä tehnyt yhtään innovaatiota, mikäli projekteille olisi annettu tarpeeksi rahaa ja aikaa.


title: Tuki

text: Esimerkiksi Tekes jakaa julkisia rahoja 600 miljoonaa euroa vuodessa, mutta kuitenkaan maailmanmarkkinoilla ei juurikaan ole suomalaisia menestystuotteita.


title: Amitabha

text: Amitābha (, , ) on taivaallinen buddha Mahāyāna-buddhalaisuudessa ja erityisesti itäaasialaisessa Puhtaan Maan buddhalaisuudessa. Amitābha nousi suosioon Kiinassa vuoden 650 tienoilla, ja palvonta levisi sieltä Japaniin, jossa se johti Puhtaan Maan buddhalaisuuden syntyyn 1100–1200-luvuilla. Tiibetissä ja Nepalissa hän ei ole koskaan ollut yhtä suosittu kuin Itä-Aasiassa, mutta häntä arvostetaan yhtenä viidestä Tathāgatasta, ikuisesti olemassa olleesta ”itsestään syntyneestä” buddhasta.


title: Amitabha

text: Kirjoitusten mukaan Amitābhalla on ääretön määrä ansioita, jotka ovat kertyneet hyvistä teoista lukemattomissa entisissä elämissä Dharmakāra-bodhisattvana.


title: Amitabha

text: Äärettömän elämän sūtran mukaan Amitābha oli hyvin muinaisina aikoina ja mahdollisesti toisessa valtakunnassa Dharmakāra-niminen munkki. Joissakin sūtran versioissa Dharmakāraa kuvataan entiseksi kuninkaaksi, joka luopui kruunustaan tutustuttuaan buddhalaisiin opetuksiin Lokeṣvararāja-buddhan avulla. Sen jälkeen hän päätti tulla buddhaksi ja saadakseen buddhakṣetran ("buddhakentän", buddhan ansion tuottaman maailman) saavutti useita ideaaleja. Hänen päätöksensä ilmaistiin 48 valassa, jotka määrittelivät buddhakṣetran, jonka Dharmakāra halusi luoda, ehdot, joilla elävät olennot voisivat syntyä kyseiseen maailmaan ja sen, millaisiksi olennoiksi he sinne syntyisivät uudelleen.


title: Amitabha

text: Kiinassa, Vietnamissa, Koreassa ja Japanissa laajalti tunnetuissa sūtran versioissa Dharmakāran 18. valan mukaan mikä tahansa Amitābhan puhtaaseen maahan haluava olento missä tahansa kaikkeudessa tulee varmasti syntymään uudelleen sinne, jos hän lausuu Amitābhan nimen edes kymmenen kertaa. Hänen 19. valassaan luvataan, että hän ilmestyy yhdessä muiden bodhisattvojen kanssa kuoleman hetkellä niille, jotka kutsuvat häntä. Tämä avoimuus ja kaikenlaisten ihmisten hyväksyntä on tehnyt uskosta puhtaaseen maahan yhden Mahāyāna-buddhalaisuuden merkittävistä vaikutteista. Puhtaan maan buddhalaisuus näyttää tulleen suosituksi ensin Intian ja Pakistanin luoteisosissa sekä Afganistanissa, josta se levisi Keski-Aasiaan ja Kiinaan ja sieltä Vietnamiin, Koreaan ja Japaniin.


title: Amitabha

text: Amitābhaa ja hänen valojaan koskevat opit on kirjattu kolmeen kanoniseen Mahāyāna-tekstiin:Yritystensä kautta Amitābha loi puhtaan maan (, , ), sanskritiksi "Sukhāvatī" ("onnen omaava"). Sukhāvatī sijaitsee äärimmäisessä lännessä, oman maailmamme rajojen ulkopuolella. Valojensa kautta Amitābha teki mahdolliseksi kaikkien häntä kutsuvien syntymisen uudelleen tähän maahan, opetuksen hänen johdollaan dharmassa ja lopulta tulemisen vuorollaan bodhisattvoiksi ja buddhiksi (Mahāyāna-buddhalaisuuden lopullinen tavoite). Puhtaasta maasta nämä bodhisattvat ja buddhat palaavat maailmaamme auttamaan muita ihmisiä.


title: Amitabha

text: Amitābha tunnetaan myös Tiibetissä, Mongoliassa ja muilla tiibetinbuddhalaisuutta harjoittavilla alueilla. Tiibetiläisessä Vajrayāna-buddhalaisuudessa Amitābhaa pidetään yhtenä viidestä Dhyāni-buddhasta (yhdessä Akṣobhyan, Amoghasiddhin, Ratnasaṃbhavan ja Vairocanan kanssa), joka yhdistetään läntiseen suuntaan ja "saṃjñān" skandhaan, erotuksen (tunnistuksen) kertymään ja individualiteettien syvään tietoisuuteen. Hänen kahtena oppilaanaan, kuten Gautama Buddhalla, nähdään bodhisattvat Vajrapāṇi ja Avalokiteśvara. Tiibetinbuddhalaisuudessa on useita tunnettuja rukouksia, joilla päästään puhtaaseen maahan. Tiibetiläisiä Panchen lamoja ja Sharmapoja pidetään Amitābhan inkarnaatioina.


title: Amitabha

text: Oikea Amitābhan nimen nominatiivimuoto sanskritissa on "Amitābhaḥ". Nimi on yhdyssana sanskritin sanoista "amita" ("rajaton", "ääretön") ja "ābhā" ("valo", "loisto"). Niinpä nimen voidaan tulkita tarkoittavan "rajattoman valon omaavaa, jonka loisto on ääretön". Nimeä "Amitāyus" (nimen "Amitāyuḥ" nominatiivi) käytetään myös. Se on yhdyssana sanoista "amita" ja "āyus" ("elämä"), joten se tarkoittaa "häntä, jonka elämä on ääretön".


title: Amitabha

text: Kiinassa hänen nimensä on "Āmítuó Fó" (), jossa "Āmítuó" on kiinalainen lausuminen Amitābhasta tai Amitāyusista ja "Fó" kiinan buddhaa tarkoittava sana (hyvin varhainen laina). Vietnamin, Korean ja Japanin kielissä käytetään samoja kiinalaisia merkkejä Amitābhan nimen kirjoittamiseen, mutta ne lausutaan eri tavoilla: vietnamiksi "A-di-đà Phật", koreaksi "Amit'a Bul" ja japaniksi "Amida Butsu". Japaniksi häntä kutsutaan myös nimellä "Amida Nyorai" (), mikä tarkoittaa "Amitābha Tathāgata".


title: Amitabha

text: Tiibetin kielessä Amitābha on nimeltään " 'od.dpag.med" ja nimellä Amitāyus "tshe.dpag.med".


title: Amitabha

text: Ensimmäinen tunnettu epigrafinen todistusaineisto Amitābhasta on Govindnagarista Pakistanista löytyneen patsaan alaosa, joka sijaitsee nykyään museossa Mathurassa. Patsas on päivätty "Huviṣkan hallinnon 28. vuodelle" (eli jonnekin toisen vuosisadan jälkipuoliskolle Kušana-valtakunnan aikaan), ja sen ilmeisesti omisti Amitābha-buddhalle kauppiasperhe.


title: Amitabha

text: Ensimmäinen tunnettu Amitābhan mainitseva sutra on Kušanalaisen munkin Lokakṣeman käännös kiinaksi Pratyutpanna-sūtrasta noin vuonna 180. Teoksen sanotaan aloittaneen puhtaan maan buddhalaisuuden Kiinassa. Tämäntyyppisten kirjoitusten jäänteiden löytyminen 100-luvun lopulta viittaa siihen, että Amitābhan oppi kehittyi todennäköidesti ensimmäisellä vuosisadalla ja 100-luvulla.


title: Abbottabad

text: Abbottabad () on kaupunki Pakistanin Luoteisprovinssissa 150 kilometriä Islamabadista pohjoiseen, 205 kilometriä Peshawarista 1 250 metrin korkeudella merenpinnasta. Vuonna 1998 kaupungissa oli 106 101 asukasta; lukuun kuuluu sotilastukikohdan väki.


title: Abbottabad

text: Abbottabadin perustivat aluetta hallinneet britit 1853, ja se sai nimensä majuri James Abbottin mukaan. Heillä oli siellä sotilastukikohta ja parantola. Nykyisin kaupungissa on Pakistanin armeijan tukikohta.


title: Abbottabad

text: Vuoden 2005 maanjäristys runteli kaupunkia pahoin. Yhdysvaltain laivaston iskujoukot tekivät 2. toukokuuta 2011 sissi-iskun Abbottabadiin ja surmasivat terroristijärjestö al-Qaidan johtajan Osama bin Ladenin.


title: Christopher Jacot

text: Christopher Jacot (s. 30. kesäkuuta 1979 Toronto, Ontario) on kanadalainen näyttelijä.


title: Christopher Jacot

text: Jacot opiskeli high schoolin jälkeen Earl Haig Secondary Schoolissa draamaa, jonka aikana hän esiintyi jo ensimmäisissä elokuvissa. Jacot sai ensimmäisen pääroolinsa televisiosarjasta "MythQuest" vuonna 2001. Sarjan jälkeen hän esiintyi muutamissa televisiosarjoissa, kuten Aarteenmetsästäjä, Kadonneiden jäljillä ja Taisteluplaneetta Galactica ennen kuin Jacot teki ensimmäisen ääniroolinsa Ihmenelosissa vuonna 2006, jossa hän ääninäytteli Johnny Stormia.


title: Paritanssi

text: Paritanssi on tanssia, jota kaksi ihmistä tanssivat yleensä kosketuksissa toisiinsa. Yhteisellä tanssikuviolla, koreografialla, on merkittävä sija tapahtumassa.


title: Paritanssi

text: Tanssiparin osapuolilla on molemmilla oma roolinsa. Yleensä mies on viejä ja nainen seuraaja. Viejä siirtää yhteistä painopistettä haluamaansa suuntaan ja näin viestii parilleen tulevasta liikkeestä. Samalla seuraaja ottaa askeleen osoitettuun suuntaan. Tarvittavat voimat eivät ole kovin suuria ja molemmat tanssijat kannattavat itsensä suurimman osan aikaa. Askeleilla on viejän ja musiikin osoittama rytmi. Viejä tulkitsee musiikin liikkeeksi ja ohjaa seuraajaa. Seuraaja saa myös tarvittaessa tukea viejästä.


title: Paritanssi

text: Paritanssilla on sosiaalinen ja emotionaalinen ulottuvuus. Se ilmentää myös ihmisten seksuaalisia tunteita.


title: Ben Vereen

text: Ben Vereen (s. 10. lokakuuta 1946) on yhdysvaltalainen näyttelijä, tanssija ja laulaja, joka on esiintynyt muiden muassa musikaaleissa "Jesus Christ Superstar" (1972) ja "Pippin" (1973). Hän on myös näytellyt televisiossa ja elokuvissa.


title: Ben Vereen

text: Vereen, ristimänimeltään Benjamin Augustus Middleton, sai 21-vuotiaana tietää olevansa adoptoitu. Hän on maailmankuulun R&B-muusikko Usherin kummi.


title: Ben Vereen

text: Vereenille myönnettiin Tony-palkinto vuonna 1973. Hän on ollut kahdesti naimisissa, ja hän sai viisi lasta. Yksi tyttäristä, Naja, kuoli 16-vuotiaana liikenneonnettomuudessa vuonna 1987.


title: Ben Vereen

text: Vereen loukkaantui vuonna 1992 itse auto-onnettomuudessa, mutta kuntoutuminen onnistui hyvin ja tanssikyky palautui ennalleen. Hän sai pappisvihkimyksen tammikuussa 2006.


title: Multan

text: Multan (pandžabiksi ja ) on kaupunki Pakistanissa Punjabin provinssissa. Vuonna 1998 kaupungissa oli noin 1,2 miljoonaa asukasta, mikä tekee siitä Pakistanin viidenneksi suurimman kaupungin.


title: Multan

text: Alue tunnetaan sufilaisuuden keskuksena. Se sijaitsee Punjabin eteläosissa suunnilleen Pakistanin maantieteellisessä keskipisteessä.


title: Multan

text: Bahauddin Zakariya -yliopisto, jonka kampus sijaitsee kymmenkunta kilometriä kaupungin keskustasta, on alueen huomattavin korkeakoulu. Se on perustettu 1975. Yliopistossa on sekä humanistisia että luonnontieteiden laitoksia, mutta sen tärkein osaamisala ovat maataloustieteet. Yliopistoon otetaan vuosittain noin 6500 opiskelijaa 20 eri osastolle.


title: Kenia yleisurheilun sisäratojen maailmanmestaruuskilpailuissa 2008

text: Kenian joukkue Valencian sisäratojen MM-kisoihin 2008 julkistettiin 20. helmikuuta 2008.


title: Chris Sarandon

text: Christopher "Chris" Sarandon (s. 24. heinäkuuta 1942) on yhdysvaltalainen näyttelijä, joka oli ehdolla parhaan miessivuosan Oscar-palkinnon saajaksi vuonna 1976.


title: Chris Sarandon

text: Sarandon meni naimisiin opiskelutoverinsa, näyttelijä Susan Sarandonin kanssa 1960-luvun lopulla, mutta erosi 1979. Hänen kaksi myöhempää puolisoaan ovat Lisa Ann Cooper (1980–1989) ja Joanna Gleason (1994–).


title: Chris Sarandon

text: Sarandon on esiintynyt muiden muassa elokuvissa "Hikinen iltapäivä" (1975), "Raiskattu" (1976), "Kauhun yö" (1985), "Prinsessan ryöstö" (1987), "Painajainen ennen joulua" (ääni, 1993) ja "Pikku miehiä" (1997). Hänellä on ollut myös televisiorooleja.


title: Uganda yleisurheilun sisäratojen maailmanmestaruuskilpailuissa 2008

text: Ugandan joukkue Valencian sisäratojen MM-kisoihin 2008 julkistettiin 21. helmikuuta 2008.


title: Vaattojärvi

text: Vaattojärvi on vajaan kahdensadan asukkaan järvikylä Kolarin kunnassa. Kylässä on noin 80 asuttua taloa ja noin 70 vapaa-ajan asuntoa. Lisäksi kylästä löytyy kauppa, koulu, viisi toimivaa maitotilaa, kaksi lammastilaa, perunanviljelijä, kaksi kenttäsirkkeliä, puusepänverstas sekä korjaamotoimintaa.


title: Vaattojärvi

text: Vaattojärvellä on lavatanssipaikka nimeltä Rantapaviljonki, joka valmistui vuonna 1992. Paviljongilla järjestetään kesäisin tansseja joka lauantai, ja myös muunlaista toimintaa voidaan järjestää, joko yleisiä tai yksityisiä tilaisuuksia. Erityisen Rantapaviljongista tekee se, että se on Länsi-Lapin ainoa kesätanssipaikka, josta saadulla tuotolla kylää on kehitetty monin eri tavoin. Rantapaviljongin yhteydessä on yleinen uimaranta, ja sen ympäristöön on rakennettu myös muita rakennuksia, kuten anniskeluterassi ja pukuhuoneet.


title: Vaattojärvi

text: Vaattojärven koulussa toimivat alakoulun luokat esikoulusta kuudenteen. Koulun läheisyydessä on 1970-luvun lopulla rakennettu valaistu kuntorata, jonka pituus on noin 1600 metriä. Uuden koulun rakentamisen yhteydessä vuonna 1994 koulun läheisyyteen rakennettiin täysimittainen, valaistu jääkiekkokaukalo, sekä hieman myöhemmin pukeutumistila sitä varten.


title: Jeremy Lloyd

text: Jeremy Lloyd (22. heinäkuuta 1930 Lontoo – 23. joulukuuta 2014) oli tunnettu brittiläinen televisio- ja elokuvavaikuttaja. Hän työskenteli vuodesta 1972 "Are You Being Served?" -sarjassa, jota hän käsikirjoitti yhdessä David Croftin kanssa. Hän ja Croft loivat myöhemmin sarjan "Maanalainen armeija iskee jälleen".


title: Jeremy Lloyd

text: Lloyd oli myös näyttelijä. Hän oli ehdolla Baftan (1989) ja kahden Emmy-palkinnon saajaksi (1970).


title: Gujranwala

text: Gujranwala (, ) on kaupunki Pakistanissa Punjabin provinssissa Indusin sivujoen Chenabin varrella. Vuonna 1998 kaupungissa oli noin 1,13 miljoonaa asukasta, mikä teki siitä Pakistanin seitsemänneksi suurimman kaupungin.


title: Gujranwala

text:
Gujranwalan kaupunkia ympäröivillä viljelysalueilla kasvatetaan vehnää, perunoita, ohjtaa ja hirssiä.
Kaupungiss atoimii kolme korkeakoulua: Punjabin yliopiston joitakin osia, vuonna 2002 perustettu GIFT-yliopisto sekä vuonna 2003 avattu Rachnan teknillinen ammattikorkeakoulu.


title: David Croft

text: David Croft OBE (7. syyskuuta 1922 – 27. syyskuuta 2011 Portugali) oli brittiläinen televisiokäsikirjoittaja. Hän loi lukuisia tilannekomedioita, joiden joukossa ovat "Ruutiukot", "Are You Being Served?", "Maanalainen armeija iskee jälleen" ja "Oh, Doctor Beeching!".


title: David Croft

text: Croftin yhteistyökumppaneina olivat Jimmy Perry, Jeremy Lloyd ja Richard Spendlove. Hän ystävystyi 1950-luvulla säveltäjä Cyril Ornadelin kanssa ja muun muassa käsikirjoitti tämän säveltämiä musikaaleja. Hänestä ja Perrystä tehtiin Brittiläisen imperiumin ritarikunnan upseereja vuonna 1978.


title: David Croft

text: Croft voitti Baftan 1971 ja oli useaan otteeseen ehdolla. Hänellä on vaimonsa kanssa seitsemän lasta.


title: Jimmy Perry

text: Jimmy Perry (20. syyskuuta 1923 – 23. lokakuuta 2016) oli brittiläinen televisiokäsikirjoittaja. Hän loi David Croftin kanssa tilannekomediasarjan "Ruutiukot", joka pyöri BBC:llä vuosina 1968–1977.


title: Jimmy Perry

text: Perry oli Brittiläisen imperiumin ritarikunnan upseeri (OBE) vuodesta 1978.


title: Modbus

text: Modbus on Modiconin vuonna 1979 julkaisema sarjaliikenneprotokolla, joka oli tarkoitettu käytettäväksi Modiconin ohjelmoitavien logiikkojen (PLC) kanssa. Protokollasta on muodostunut "de facto" standardi teollisuudessa, ja on nyt yleisesti käytössä elektroniikkalaitteiden välisessä kommunikoinnissa.


title: Modbus

text: Pääasialliset syyt Modbusin laajalle käytölle muihin protokolliin verrattuna:


title: Modbus

text: Modbus mahdollistaa monien samaan verkkoon kytkettyjen laitteiden välisen kommunikoinnin, esimerkiksi järjestelmän, joka mittaa lämpötilaa sekä kosteutta, ja toimittaa tulokset tietokoneelle.


title: Modbus

text: Modbus-protokollaa käytetään usein yhdistämään valvontatietokone kenttälaitteeseen (RTU) keskitetyn hallinnan järjestelmissä. Modbus-protokollasta on olemassa sarjaportti- ja ethernet-versiot.


title: Modbus

text: Sarjamuotoiselle liikenteelle on olemassa kaksi muunnelmaa erilaisilla numeerisen datan esitysmuodolla ja hiukan erilaisilla protokollan yksityiskohdilla. Modbus RTU on kompakti binaarinen datanesitysmuoto. Modbus ASCII on tekstipohjainen ja ihmisen ymmärrettävässä muodossa. Molemmat muunnelmat käyttävät sarjaliikennettä. RTU-formaatissa käytetään tiedon eheyden tarkistukseen CRC-tarkistussummaa, kun taas ASCII-formaatti käyttää longitudinal redundancy check -tarkistussummaa. Solmut, jotka ovat määritetty käyttämään RTU-muunnelmaa, eivät kommunikoi ASCII-muunnelmaa käyttävien solmujen kanssa, ja päinvastoin.


title: Modbus

text: TCP/IP-yhteyksille (esimerkiksi ethernet) on olemassa uudempi muunnelma, Modbus/TCP. Se on helpompi toteuttaa, kuin Modbus/ASCII tai Modbus/RTU, koska se ei tarvitse tarkistussumman laskentaa.


title: Modbus

text: Tietomalli ja toimintokutsut ovat samanlaisia kaikille kolmelle yhteysprotokollalle; vain kapselointi on erilainen.


title: Modbus

text: On olemassa myös laajennettu versio, Modbus Plus (Modbus+ or MB+), mutta se on käytössä pääasiassa Modiconissa. Se tarvitsee dedikoidun prosessorin käsittelemään nopeaa HDLC-tyyppistä token-kiertoa. Se käyttää kierrettyä parikaapelia 1 Mbps nopeudella, ja sisältää muuntajaeristyksen jokaisessa kenttälaitteessa, joka tekee siitä muutos/reuna-liipaistavan jännite/taso-liipaisun sijasta. Modbus Plus:n liittäminen tietokoneeseen vaatii erityisliitännän, tyypillisesti laajennuskortin (PCI tai PC-Card).


title: Modbus

text: Jokaiselle Modbus-väylään liitettävälle laitteelle annetaan yksilöllinen osoite. Jokainen laite voi lähettää Modbus-komennon, vaikkakin yleensä vain yksi master-laite tekee sitä. Modbus-komento sisältää sen laitteen modbus-osoitteen, jolle komento on tarkoitettu. Vain tämä laite suorittaa komennon, vaikka kaikki laitteet voivat vastaanottaa komennon. Kaikki Modbus-komennot sisältävät tarkisteen, jolla varmistetaan komennon kulkeminen virheettömänä. Perus Modbus-komennot voivat käskeä kenttälaitetta vaihtamaan jonkin rekisterin arvoa, tai yhtä hyvin komentaa laite lähettämään takaisin yhden tai useamman arvon sen rekistereistä.


title: Modbus

text: Monet modeemit tukevat Modbusia, ja jotkut niistä ovat erityisesti suunniteltu tälle protokollalle. Yhteys voi olla langallinen tai langaton (esimerkiksi SMS tai GPRS). Tyypillisimmät haasteet järjestelmän suunnittelussa ovat pitkät viiveet ja ajastukseen liittyvät ongelmat.


title: Modbus

text: Lähes kaikki toteutukset sisältävät muunnelmia virallisista standardeista. Eri muunnokset eivät välttämättä kommunikoi oikein eri toimittajien laitteiden välillä. Muutama yleisin muunnos:Modbus suunniteltiin 1970-luvun lopulla yhdistämään ohjelmoitavia logiikoita (PLC). Tietotyyppien määrä on rajoitettu tuolloin käytössä olleisiin. Suuret binaariobjektit eivät ole tuettuja. Kenttälaitteelle ei ole standardoitua tapaa löytää tieto-objektin kuvausta, esimerkiksi määrittelemään että rekisteriarvo merkitsee lämpötilaa 30 ja 175 asteen välillä. Modbus on isäntä/orja-protokolla, joten kenttälaitteen ei itse ole mahdollista raportoida poikkeustilanteesta. Isäntälaitteen täytyy säännöllisesti kysellä jokaiselta kenttälaitteelta tietoja. Tämä vie verkon kapasiteettia sovelluksissa, joissa datan siirto on rajallista, kuten hitaissa radiolinkeissä. Modbusin osoitteisto on rajoitettu 254 laitteeseen yhdessä väylässä. Modbus-tiedonsiirron täytyy olla jatkuvaa, joka rajoittaa etäyhteyksien tyypin sellaisiin, jotka voivat puskuroida dataa katkosten välttämiseksi.


title: Abohar

text: Abohar () on kaupunki Intiassa Punjabin osavaltiossa. Vuonna 2001 siellä laskettiin olevan 124 339 asukasta. Tämä teki siitä Punjabin kymmenenneksi suurimman kaupungin.


title: Abohar

text: Aboharissa tuotetaan puuvillaa ja sitrushedelmiä.


title: Patiala

text: Patiala () on kaupunki Intiassa Punjabin osavaltiossa. Vuonna 2001 siellä laskettiin olevan 303 151 asukasta. Tämä teki siitä Punjabin neljänneksi suurimman kaupungin.


title: Patiala

text: Patialan historia liittyy paikalliseen ruhtinassukuun, jotka perustivat Pattialan valtakunnan 1600-luvulla. Itse kaupunki kehittyi vuonna 1763 perustetun Qila Mubarakin linnoituksen ympärille. Patiala liittyi Punjabiin vasta vuonna 1956.


title: Patiala

text: Patialan ilmasto on Punjabille tyypillinen: kesällä on kuumaa, talvella viileää ja monsuunikaudella sataa. Kuumin kuukausi on toukokuu, jolloin lämpötila nousee yli neljänkymmenen, viileimpiä tammi- ja helmikuu, jolloin lämpötila käy lähellä nollaa. Eniten sataa kesä-, heinä-, ja elokuussa.


title: Sam Phillips (muusikko)

text: Leslie Ann ”Sam” Phillips (s. 28. tammikuuta 1962 Glendale, Kalifornia, Yhdysvallat) on yhdysvaltalainen laulaja-lauluntekijä. Hän aloitti uransa 1980-luvulla kristillisen musiikin puolella ja tekee edelleen musiikkia. Leslie Phillips -nimellä tehdyt levytyksensä olivat kristilliselle levy-yhtiölle, mutta uuden taiteilijanimensä myötä hän poistui valtavirran puolelle. Hänet tunnetaan varmasti parhaiten "Gilmoren tytöt" -televisiosarjan säveltäjänä. Hän myös esiintyi sarjan kuudennen tuotantokauden päätösjaksossa.


title: Bathinda

text: Bathinda () on kaupunki Intiassa Punjabin osavaltiossa. Vuonna 2001 siellä laskettiin olevan 217 256 asukasta. Tämä teki siitä Punjabin viidenneksi suurimman kaupungin.


title: Bathinda

text: Bathinda on merkittävä rautateiden risteysasema. Sieltä pääsee junalla Delhiin Patialan, Ambalan, Hisalin ja Rohtakin kautta. Matka kestää noin kuusi tuntia.


title: Bathinda

text: Ensimmäiset maininnat Bathindasta ovat 1200-luvulta. Vuoden 1750 paikkeilla Patialan maharadža valloitti Bathindan, ja alue pysyi osana Patialan ruhtinaskuntaa kunnes se liittyi Punjabiin 1856.


title: Bathinda

text: Kaupunki sijaitsee osavaltion lounaisosassa lähellä Tharin autiomaata. Kesällä lämpötila käy lähellä 50 astetta, talvella lähellä nollaa.


title: Bathinda

text: Bathindassa on kaksi tekojärveä, ja sitä kutsutaankin järvikaupungiksi ("The Lake City").


title: Amy Yasbeck

text: Amy Marie Yasbeck (s. 12. syyskuuta 1962 Cincinnati, Ohio) on yhdysvaltalainen näyttelijä. Hänen isänsä on libanonilaissyntyinen.


title: Amy Yasbeck

text: Yasbeck oli naimisissa John Ritterin kanssa vuodesta 1999 tämän kuolemaan 11. syyskuuta 2003. Parin yhteinen tytär Stella on syntynyt 11. syyskuuta 1998.


title: Amy Yasbeck

text: Yasbeck on esiintynyt muiden muassa televisiosarjoissa "Wings" ja "Päivien viemää" sekä lukuisissa elokuvissa, joiden joukossa ovat seuraavat menestykset:


title: Pathankot

text: Pathankot on kaupunki Intiassa Punjabin osavaltiossa, lähellä kolmen osavaltion rajaa. Vuonna 2001 siellä laskettiin olevan lähes 158 000 asukasta. Tämä teki siitä Punjabin kuudenneksi suurimman kaupungin.


title: Pathankot

text: Pathankot sijaitsee lähellä Punjabin, Jammun ja Kashmirin sekä Himachal Pradeshin rajaa. Se on tärkeä liikenteen solmukohta sekä sotilastukikohta, jossa on sekä ilmavoimien että maajoukkojen varuskunta. Vuonna 1965 Pakistanin joukot iskivät ilmavoimien tukikohtaan osana Intian-Pakistanin toista sotaa.


title: Pathankot

text: Matkailijat pysähtyvät Pathankotiin usein matkallaan vuoristoseudulle. Sen etäisyys Jammusta on 110 km, Amritsarista 109 km, Chandigarhsta 269 km ja Delhistä 485 km.


title: Sam Phillips

text: Sam Phillips on seuraavien henkilöiden nimi:


title: Tavallinen sankari

text: Tavallinen sankari on 20. helmikuuta 2008 julkaistu Matti Eskon albumi. Levy sisälsi radiohitit "Sinä olet rakas", "Nauti ja elä" sekä "Tavallinen sankari". Albumilla on myös Matti Eskon uusi tulkinta tämän suurimmasta hitistä "Rekkamies". Levy valittiin radiokanavien äänestyksessä Kuukauden Levyksi helmikuussa.


title: Tavallinen sankari

text: Kaikki kappaleet sovittanut Pertti Haverinen.


title: Requiem – Fortissimo

text: Requiem – Fortissimo on australialaisen Virgin Black -yhtyeen neljäs albumi, joka julkaistiin 19. helmikuuta 2008.


title: Requiem – Fortissimo

text: "Requiem – Fortissimo" on kolmas osa Virgin Blackin "Requiem"-albumitrilogiassa ja toinen julkaisu "Requiem - Mezzo Forten" jälkeen. Musiikillisesti albumi painottuu koruttomaan, rujoon death-doom metaliin ja muistuttaa etäisesti 1990-luvun alun brittiläistä, My Dying Briden ja Paradise Lostin edustamaa death-doom-aaltoa.


title: Requiem – Fortissimo

text: Laulaja Rowan London kertoo albumista:


title: Vanity (laulaja)

text: Vanity (oikealta nimeltään Denise Matthews; 4. tammikuuta 1959 Niagara Falls – 15. helmikuuta 2016 Fremont, Kalifornia, Yhdysvallat) oli kanadalainen laulaja ja näyttelijä. Hän toimi laulajana 1980-luvulla funklaulaja Princen perustamassa yhtyeessä Vanity 6. Tuona aikana hän myös näytteli muun muassa elokuvassa "Idän lohikäärme" (1985), jossa hän esitti myös laulun ”7th Heaven”. Elokuva on hänen tunnetuimpansa.


title: Vanity (laulaja)

text: Vanity seurusteli 1980-luvulla muun muassa Princen ja Nikki Sixxin kanssa.


title: Vanity (laulaja)

text: 1990-luvun loppupuolella Vanity taisteli kokaiiniriippuvuutta vastaan ja sairastui hyvin vakavasti. Hän oli sairautensa vuoksi vähällä kuolla. Selviydyttyään hän jätti uransa Hollywoodissa ja omisti sittemmin elämänsä kristinuskon julistustyölle. Hän kuoli munuaisvaurioon 57-vuotiaana 15. helmikuuta 2016 sairaalassa Kalifornian Fremontissa.


title: NBA:n kolmen pisteen heittokilpailu

text: NBA:n kolmen pisteen heittokilpailu on NBA:n lauantaina järjestettävä kilpailu, jossa liigan parhaat kolmen pisteen heittäjät ottavat mittaa toisistaan.


title: NBA:n kolmen pisteen heittokilpailu

text: Osanottajat heittävät minuutin aikana 25 kolmen pisteen heittoa tavoitteenaan saada mahdollisimman paljon pisteitä. Pallot on järjestetty viiden pallon ryhmiin kolmen pisteen kaarelle 45 asteen välein. Jokaisen ryhmän viimeinen pallo on kahden pisteen arvoinen, kun muista saa yhden pisteen. Näin kilpailun maksimipistemäärä on 30.


title: Studio 54

text: Studio 54 oli Yhdysvalloissa New Yorkin keskikaupungilla sijainnut yökerho. Yökerho perustettiin alun perin vuonna 1927 nimellä Gallo Opera House. Kiinteistössä toimi useita eri teattereita, kunnes CBS osti rakennuksen 1942 ja käytti sitä radiolähetysten studiona. Steve Rubell ja Ian Schrager ostivat teatterin ja avasivat huhtikuussa 1977 Studio 54 -yökerhon. Se oli muutaman vuoden ajan New Yorkin suosituin klubi, joka oli tunnettu dekadentista ilmapiiristään. Klubi suljettiin, kun Rubell ja Schrager tuomittiin vuonna 1980 vankilaan veropetoksesta. Uudet omistajat avasivat yökerhon uudestaan, kunnes se maaliskuussa 1986 suljettiin lopullisesti.


title: Studio 54

text: Studio 54:n vapaaseen ilmapiiriin kuuluivat alastomuus tanssilattialla, paidattomat tarjoilijapojat, erilaisia seksuaalisia suuntauksia edustanut asiakaskunta ja häikäilemättömän valikoiva ovimieskäytäntö, joka suosi julkisuuden henkilöitä tai muuten sopivan näköisiä asiakkaita. Vakiokävijöihin kuuluivat Mick Jagger, Andy Warhol, Liza Minnelli, Michael Jackson ja monet muut kuuluisuudet. Paikka symbolisoi siirtymistä 1970-luvun vapaamielisyydestä ja hedonismista 1980-luvun juppikulttuuriin.


title: Studio 54

text: Studio 54:stä tehtiin 1990-luvun lopulla parikin elokuvaa, Mark Christopherin "54" (1998) ja Whit Stillmanin "The Last Days of Disco" (1998).


title: Feliciano López

text: Feliciano López Diaz-Guerra (s. 20. syyskuuta 1981 Toledo) on espanjalainen tennisammattilainen, joka on ollut parhaimmillaan maailmanlistalla sijalla 12. Hän on voittanut urallaan kuusi ATP-tason turnausta kaksinpelissä ja neljä nelinpelissä.


title: Feliciano López

text: López voitti kauden 2004 päätteeksi uransa ensimmäisen ATP-turnauksen Wienissä, jolloin hän kaatoi finaalissa Guillermo Cañasin luvuin 6–4, 1–6, 7–5, 3–6, 7–5. Lisäksi hän ylsi samalla kaudella myös uransa ensimmäiseen nelinpelivoittoon Tukholmassa parinaan Fernando Verdasco. Lópezin toinen kaksinpelin turnausvoitto tuli helmikuussa 2010 Johannesburgissa, jonka finaalissa hän voitti Stéphane Robertin luvuin 7–5, 6–1. Tämän jälkeen hän on voittanut kaksinpeliturnauksen Eastbournessa vuosina 2013 ja 2014, Gstaadissa vuonna 2016 sekä Lontoon Queen's Clubilla vuonna 2017. Nelinpelin hän on voittanut Marc Lópezin parina Dohassa ja Ranskan avoimissa vuonna 2016 sekä Barcelonassa vuonna 2018. Yhdysvaltain avoimissa 2017 Lópezit ylsivät nelinpelin loppuotteluun.


title: Feliciano López

text: Grand Slam -turnauksissa López on yltänyt puolivälieriin Wimbledonissa vuosina 2005, 2008 ja 2011 sekä Yhdysvaltain avoimissa 2015. Neljännelle kierrokselle hän on selviytynyt Wimbledonissa vuosina 2002, 2003 ja 2014, Ranskan avoimissa vuonna 2004, Yhdysvaltain avoimissa vuosina 2007 ja 2010 sekä Australian avoimissa vuosina 2012 ja 2015.


title: Feliciano López

text: Vuonna 2008 López kuului Davis Cupin voittaneeseen Espanjan joukkueeseen. Loppuottelussa Argentiinaa vastaan hän voitti kaksinpelissä Juan Martín del Potron sekä nelinpelissä Fernando Verdascon parina argentiinalaisparin Agustin Calleri / David Nalbandian. Espanja voitti loppuottelun pistein 3–1. Vuoden 2009 loppuottelussa Espanja voitti Tšekin pistein 5–0, ja López voitti Verdascon kanssa nelinpelissä Tomáš Berdychin ja Radek Štěpánekin lukemin 7–6(7), 7–5, 6–2.


title: Määränpäänä Graceland

text: Määränpäänä Graceland (engl. "3000 Miles to Graceland") on Demian Lichtensteinin ohjaama toimintaelokuva vuodelta 2001. Elokuvan pääosissa ovat Kurt Russell ja Kevin Costner.


title: Määränpäänä Graceland

text: Elokuva ehdolla Golden Raspberry Awardseissa, huonoimpana elokuvana.


title: Määränpäänä Graceland

text: Elokuva kertoo joukosta rikollisia, jotka aikovat ryöstää kasinon, Elviksiksi pukeutuneina. Hyvin alkanut keikka kuitenkin saa karmaisevan lopun, kun ryöstöretki päättyy ammuskeluun ja ryhmän yksi jäsen kuolee pakomatkan aikana. Porukan jakaessa rahoja, ryöstön suunnittelija Thomas J. Murphy haluaa että ryöstössä kuolleen kumppanin rahat annetaan hänen omaisilleen. Hanson ei tähän suostu ja uhittelee Murphya aseella. Rauhoituttaan hän panee aseensa pois, mutta Murphy ampuu hänet oitis. Joukon rippeet lähtevät hautaamaan ruumista, mutta Murphy pettää muut ja ampuu Gusin sekä Michaelin. Lopulta Michael herää ja toteaa selvinneensä luotiliiviensä ansiosta. Tästä alkaa raivokas metsästys ryöstösaaliin perässä...


title: Taipaleenkylä (Alavus)

text: Taipale - paikallisten puhekielessä Taipaleenkylä - on Alavudella sijaitseva kylä. Kylän postiosoite on 63370 Taipalus, minkä vuoksi kylää kuulee joskus kutsuttavan myös Taipaluksenkyläksi. Kylä sijaitsee Alavuden ja Peräseinäjoen välisen tien varrella. Molempiin mainittuihin taajamiin on Taipaleenkylästä noin 15 kilometrin matka. Kylässä on kaksi järveä; Iso-Allasjärvi ja Vähä-Allasjärvi. Iso-Allasjärven äärellä on kylän yleinen uimaranta. Lisäksi kylässä on urheilukenttä ja pururata, sekä talvisin valaistu latu. Taipaleenkylän 89-vuotias koulu lopetti toimintansa toukokuussa 2008. Ilman elintarvikemyymälää kylä on ollut vuoden 1995 alusta alkaen. Pankki lopetettiin vuonna 1996.


title: Miroslava Jaškovská

text: Miroslava Jaškovská (s. 5. maaliskuuta 1955 Čeladná) on entinen tšekkiläinen maastohiihtäjä, joka edusti aktiiviurallaan Tšekkoslovakiaa. Hän oli mukana voittamassa Tšekkoslovakialle MM-pronssia 4×5 kilometrin viestistä Falunin MM-kisoissa 1974. Jaskovskán lisäksi joukkueeseen kuuluivat Alena Bartošová, Gabriela Sekajová ja Blanka Paulů. Jaskovská hiihti viestissä kolmannen osuuden.


title: Reino Lahtinen

text: Reino Johannes Lahtinen (8. tammikuuta 1918 Helsingin pitäjä – 27. marraskuuta 1988 Tampere) oli suomalainen näytelmäkirjailija ja televisiokäsikirjoittaja.


title: Reino Lahtinen

text: Reino Lahtisen vanhemmat olivat tiilenpolttaja Kalle Lahtinen ja sekatyölänen Fanny Lindgren. Lahtinen kävi kansakoulun ja työskenteli ennen päätoimiseksi kirjailijaksi ja käsikirjoittajaksi ryhtymistään 1962 leipurina sekä Alkon palveluksessa pesukonemiehenä, myyjänä ja apulaisesimiehenä.


title: Reino Lahtinen

text: Lahtinen muistetaan erityisesti kahden, aikanaan suositun televisiosarjan "Heikki ja Kaija" (1961-1971) sekä "Rintamäkeläiset" (1972-1978) käsikirjoittajana. Niiden lisäksi hän on kirjoittanut monia näytelmiä ja kuunnelmia. Vuonna 1961 Toivo Särkkä ohjasi ja tuotti elokuvan "Me", joka perustui Lahtisen Tampereen teatterissa 25. marraskuuta 1959 kantaesitettyyn näytelmään "Arvottomat".


title: Reino Lahtinen

text: Lahtisen puoliso oli vuodesta 1938 lähtien Taina Tuulikki Aitonen.Käsikirjoittaja Reino Lahtinen esittelee Rintamäkeläiset-sarjan (Yle Elävä arkisto)


title: Alenia C-27J Spartan

text: Alenia C-27J Spartan on keskisuuri sotilaskuljetuskone. Se on kehitetty perustuen aikaisempaan Alenia G.222 (C-27A Spartan: Yhdysvaltain armeijan tyyppi) malliin. Koneessa käytetään samoja moottoreita ja tekniikkaa kuin Lockheed Martin C-130J Hercules mallissa. Konemalli on valittu Yhdysvaltain armeijan ""Joint Cargo Aircraft"":ksi mikä tarkoittaa, että kaikki aselajit käyttävät samaa konemallia.


title: Alenia C-27J Spartan

text: Vuonna 1997 Alenia ja Lockheed Martin perustivat uuden yhtiön nimeltään Lockheed Martin Alenia Tactical Transport Systems (LMATTS). Yhtiön tehtäväksi annettiin kehittää ja suunnitella uusi konemalli, joka olisi varustettu uusimmalla tekniikalla, mukaan lukien lasiohjaamo ja uudet moottorit – samat, joita käytetään myös C-130 Hercules -koneissa (Rolls-Royce AE 2100). Liitto yhtiöiden välillä ei kuitenkaan kestänyt, koska Lockheed Martin päätti tarjota omaa C-130J konettaan Yhdysvaltain armeijalle kilpailijana C-27J:lle. Tämän seurauksena Alenia Aeronautica löysi uuden yhteistyökumppanin L-3 Communicationsista ja he perustivat yhtiön nimeltään Global Military Aircraft Systems (GMAS) markkinoimaan C-27J-konetta. Myös Boeing Integrated Defense Systems liittyi yhteisyritykseen.


title: Alenia C-27J Spartan

text: Toimintamatka (35%) ja lentokorkeus (30%) ovat molemmat parantuneet verrattuna alkuperäiseen G.222 koneeseen. Koneita ovat tilanneet muuan muassa: Italian ilmavoimat, Kreikan ilmavoimat, Bulgarian ilmavoimat, Romanian ilmavoimat, Yhdysvaltain armeija ja Yhdysvaltain ilmavoimat. Yhtiö on myös tarjoamassa C-27J:tä korvaamaan vanhentuneet Kanadan CC-130 Hercules ja CC-115 Buffalo konemallit. Myös Liettua on tilannut C-27J koneita korvaamaan Antonov An-26t.


title: Alenia C-27J Spartan

text: Tarjouskilpailussa Yhdysvaltain ilmavoimien ""Joint Cargo Aircraft"":ksi olivat GMAS vastassaan Raytheon ja EADS North America C-295. Yhdysvaltain armeija ja ilmavoimat aikovat tilata kaikkiaan 100 lentokonetta. Kaikki JCAn omistukessa olevat C-23 Sherpa, C-12 Huron ja C-26 Metroliner koneet tullaan korvaamaan uudella konetyypillä.


title: Alenia C-27J Spartan

text: Marraskuussa 2006 Yhdysvaltain puolustusministeriö suoritti lukuisia testeja (kaikkiaan 26 lentotuntia) C-27J:lle. Testien perusteella C-27J:n todettiin soveltuvan heidän käyttöönsä kaikilla osa-alueilla. GMAS ilmoitti koneiden mahdollisen kokoonpanon tapahtuvan Cecil Fieldissä, Duval County, Floridassa. Virallinen julkistus oli määrä suorittaa maaliskuussa 2007 mutta päätös tehtiin yllättäen kesäkuussa 2007, jolloin Pentagon julkisti tiedon jonka mukaan Yhdysvaltain puolustusvoimien uusi kuljetuskone on C-27J (Joint Cargo Aircraft). Sopimus jonka arvo oli kaikkiaan 2.04 miljardia dollaria allekirjoitettiin 13. kesäkuuta 2007. GMAS toimittaa 78 C-27J konetta ja antaa koulutuksen henkilökunnalle.


title: Alenia C-27J Spartan

text: 22. kesäkuuta 2007 Raytheon lähetti virallisen protestin konevalinnasta Yhdysvaltain hallitukselle. Hallitus hylkäsi protestin ja Pentagon sai luvan hankkia koneet. Jo ennen protestia tehtiin ensimmäiset toimitukset Yhdysvaltain armeijan testi- ja koulutusohjelmia varten.


title: Alenia C-27J Spartan

text: Tammikuussa 2007 Kanadan valtion ainoa varteenotettava vaihtoehto ikääntyville etsintä- ja pelastuskoneilleen oli C-27J. Kauppa olisi kokonaisarvoltaan noin 3 miljardia dollaria.


title: Alenia C-27J Spartan

text: Romania tilasi kaikkiaan seitsemän C-27J konetta jotka oli määrä toimittaa vuoden 2008 aikana (Voittaen tarjous kilpailun EADS CASA C-295 kanssa), joiden oli määrä poistaa vanhentuneet Antonov An-24 ja An-26 koneet. Johtuen EADS:in haasteesta oikeudessa helmikuussa 2007 tilausvahvistus oli epäselvä. Kesäkuussa 2007 Romanian oikeus hylkäsi EADS:in haasteen ja tilaus oli jälleen vahvistettu. Virallisesti Romanin hallitus allekirjoitti sopimuksen joulukuun 7. 2007.


title: Alenia C-27J Spartan

text: Myös Australian ilmavoimat ovat kiinnostuneet koneesta, korvaamaan 12 de Havilland Canada DHC-4 Caribou konetta vuonna 2010, RAAF on myös osoittanut kiinnostusta korvaamaan kaikki C-130 Hercules koneensa.


title: Alenia C-27J Spartan

text: 13. marraskuuta 2007 ensimmäinen C-27J kone toimitettiin Bulgarian ilmavoimille. Alenialla oli toimituslistalla koneita seuraaviin maihin: Italia (12), Kreikka (12+3 varausta), Bulgaria (5), Romania (7) ja Yhdysvallat (145).


title: Curtis Armstrong

text: Curtis Armstrong (s. 27. marraskuuta 1953) on yhdysvaltalainen näyttelijä.


title: Curtis Armstrong

text: Armstrong saavutti kansainvälistä kuuluisuutta ensimmäistä kertaa vuonna 1983, kun hän esiintyi Paul Brickmanin elokuvassa "Riskibisnes". Huomattavia rooleja hänellä on ollut myös elokuvassa "Nörttien kosto" (1984) ja sen jatko-osissa: "Nynnyjen kosto II" (1987), "Nörttien kosto" (1992) ja "Kahjot kuittaa" (1994).


title: Curtis Armstrong

text: Muita rooleja Armstrongilla on ollut muiden muassa elokuvissa "Kahden taalan tohtori" (1985) ja "Ray" (2004).


title: Curtis Armstrong

text: Armstrong syntyi Detroitissa, Michiganissa. Hänen vanhempansa ovat Norma E. (o.s. D’Amico) ja Robert Leroy Armstrong. Armstrong kävi koulua Berkley High Schoolissa ja valmistui Oakland Universitysta.


title: Curtis Armstrong

text: Armstrong on ollut vuodesta 1994 naimisissa Elaine Aronsonin kanssa. Heillä on tytär.


title: Paul Brickman

text: Paul Brickman (s. 23. huhtikuuta 1949) on yhdysvaltalainen elokuvaohjaaja ja -käsikirjoittaja. Hänet muistetaan parhaiten vuoden 1983 menestyskomediasta "Riskibisnes".


title: Paul Brickman

text: Brickmanin myöhempää tuotantoa on elokuva "Uusi elämä edessä" (1990).


title: Jeff Kanew

text: Jeff Kanew (s. 16. joulukuuta 1944) on yhdysvaltalainen elokuvaohjaaja, jonka menestyneimpänä työnä muistetaan "Nörttien kosto" (1984). Hän on kuitenkin luonut myös sen ulkopuolella laajan tuotannon, jonka uudempaan päähän lukeutuu komedia "National Lampoon's Adam & Eve" (2005).


title: Jeff Kanew

text: Näiden väliin ajoittuneista elokuvista mainittavimpia ovat "Täysosuma!" (1985), "Kovat kaverit" (1986) ja "Beverly Hillsin bimbopartio" (1989).


title: Trilleri

text: Trilleri on kirjallisuuden tai elokuvataiteen tyylilaji, jonka kerronta keskittyy jännityksen luomiseen ja sen ylläpitämiseen. Trillerin synonyymeja ovatkin jännityselokuva ja jännitysromaani. Trillerin alalajityyppejä ovat muun muassa poliittinen trilleri ja psykologinen trilleri. Useimmiten trilleri kuitenkin sekoittuu muiden lajityyppien ja alalajityyppien kanssa.


title: Trilleri

text: Tunnettuja trillerikirjoja ovat muun muassa Dan Brownin "Da Vinci -koodi" (2003) ja Eoin Colferin "Artemis Fowl". Tunnettuja trillerielokuvia ovat muun muassa "Uhrilampaat" ja "Psyko".


title: Trilleri

text:
Jännityskirjallisuus jaetaan "Kaunokin" (kaunokirjallisuuden asiasanasto)
mukaan eri alalajeihin:Jännityselokuva lajityyppinä on lähtöisin kirjallisuudesta. Jännitykseen luontiin elokuvatekniikassa käytetään leikkausta, kuvakulmia ja kamera-ajoja. Jännitystä onkin käytetty elokuvakerronnan tehokeinona aina elokuva alkuajoista alkaen. Varhaisen jännistyselokuvan merkittäviä vaikutteita olivat saksalainen ekspressionismi, esimerkiksi Fritz Langin "M – kaupunki etsii murhaajaa", ja Alfred Hitchcockin Englannin kauden trillerit (esimerkiksi "Puhtauden lunnaat").


title: Joe Roth

text: Joe Roth (s. 13. kesäkuuta 1948 New York) on yhdysvaltalainen elokuvaohjaaja ja -tuottaja, jonka töiden joukossa ovat "Nynnyjen kosto II" (1987), "Unohdetut" (2004) ja "Skipataan joulu" (2004).


title: Joe Roth

text: Roth on kaudella 2009 jalkapallon MLS-liigassa aloittavan Seattle Soundersin pääomistaja.


title: Vaihtovelkakirjalaina

text: Vaihtovelkakirjalaina on korollinen tai koroton laina, jonka osakeyhtiö voi ottaa sijoittajalta. Lainan ehdoissa sovitaan siitä, onko sijoittajalla laina-ajan päätyttyä oikeus halutessaan vaihtaa koko lainamäärä tai osa siitä yhtiön osakkeisiin ennalta määrätyn vaihtosuhteen mukaisesti. Kyseessä on siis jossain määrin optiota muistuttava järjestely.


title: Vaihtovelkakirjalaina

text: Vaihtosuhde (se, kuinka monta osaketta lainanantaja saa tietyllä lainamäärällä) voi olla kiinteä tai se voidaan sopia määräytyväksi vaihtoajankohdan olosuhteiden perusteella, esimerkiksi yhtiön tilinpäätöksestä laskettavien taloudellisten tunnuslukujen mukaan. Vaihto voi tapahtua ennalta sovittuna ajankohtana tai tiettyjen olosuhteiden vallitessa. Vaihtovelkakirjalaina voi olla suunnattu tietylle kohderyhmälle niin, että osakkeiden merkintäoikeutta ei voida siirtää.


title: Vaihtovelkakirjalaina

text: Vaihtovelkakirjalainassa yhdistyy lainan korkotuotto ja mahdollisuus joko lainapääoman palautukseen tai osakkeen arvonnousun hyödyntämiseen. Se on näin ollen oman pääoman ja vieraan pääoman välimuoto. Vaihtovelkakirjalaina on suosittu rahoitusmuoto esimerkiksi tilanteissa, joissa pääomasijoittajat rahoittavat pientä kasvuvaiheessa olevaa yritystä. Lainaan sisältyvä optio kasvuyrityksen lainan vaihtamisesta myöhemmin osakkeiksi voi olla sijoittajan kannalta erittäin arvokas. Kasvuyrityksen ei tästä syystä yleensä tarvitse maksaa vaihtovelkakirjalainalle yhtä suurta korkoa kuin muulle lainalle.


title: Ondrej Nepela

text: Ondrej Nepela (22. tammikuuta 1951 Bratislava, Tšekkoslovakia – 2. helmikuuta 1989 Mannheim, Länsi-Saksa) oli slovakialainen taitoluistelija. Hän voitti kultaa talviolympialaisissa 1972, maailmanmestaruuskilpailuissa 1971–1973 ja Euroopan-mestaruuskilpailuissa 1969–1973. Hän kilpaili olympialaisissa jo 13-vuotiaana Innsbruckissa 1964 ja sijoittui Grenoblen 1968 olympialaisissa kahdeksanneksi.


title: Ondrej Nepela

text: Bratislavassa syntynyt Nepela aloitti luistelun 7-vuotiaana ja sai valmennusta Hilda Múdralta. Hän itse valmensi myöhemmin Claudia Leistneriä. Hän luisteli Holiday on Icessa kolmentoista vuoden ajan.


title: Ondrej Nepela

text: Nepela menehtyi AIDSin komplikaatioihin Mannheimissä, Saksassa 38-vuotiaana. Hänen maineensa on kuitenkin jäänyt elämään; vuonna 2000 hänet nimitettiin Slovakiassa vuosisadan urheilijaksi. Entinen valmentaja Múdra otti palkinnon vastaan hänen puolestaan.


title: Hana Mašková

text: Hana Mašková (26. syyskuuta 1949 – 31. maaliskuuta 1972) oli tšekkiläinen taitoluistelija. Hän voitti naisten yksinluistelun Euroopan-mestaruuden vuonna 1968 ja saavutti pronssisijoja myös talviolympialaisissa ja maailmanmestaruuskilpailuissa.


title: Hana Mašková

text: Mašková luisteli vuoden 1969 jälkeen Holiday on Icessa. Hän kuoli auto-onnettomuudessa Ranskassa vain 22-vuotiaana.


title: Toller Cranston

text: Toller Shalitoe Montague Cranston CM (20. huhtikuuta 1949 Hamilton, Ontario – 24. tammikuuta 2015 San Miguel de Allende, Meksiko) oli kanadalainen taitoluistelija. Hän oli miesten yksinluistelun Kanadan-mestari vuosina 1971–1976.


title: Toller Cranston

text: Cranston ylsi pronssisijoille maailmanmestaruuskilpailuissa 1974 ja talviolympialaisissa 1976. Hän ryhtyi aktiiviuransa jälkeen taidemaalariksi.


title: Toller Cranston

text: Cranston nimettiin Order of Canadaan vuonna 1977 ja Canada's Walk of Fameen vuonna 2003.


title: Toller Cranston

text: Cranston kuoli sydänkohtaukseen tammikuussa 2015.


title: Claudia Leistner

text: Claudia Leistner (s. 15. huhtikuuta 1965) on saksalainen taitoluistelija. Hän voitti naisten yksinluistelun Euroopan-mestaruuden vuonna 1989.


title: Claudia Leistner

text: Leistner ylsi vuosina 1983 ja 1989 toiselle sijalle maailmanmestaruuskilpailuissa. Talviolympialaisissa hänen parhaaksi sijoituksekseen jäi Calgaryssa 1988 saavutettu kuudes sija.


title: Disneyn Nine Old Men -ryhmä

text: Disneyn "Nine Old Men" -ryhmä () oli Disney-yhtiön animaattorien ydinjoukko vuonna 1937 valmistuneesta "Lumikista" aina vuonna 1977 valmistuneeseen "Pelastuspartio Bernard ja Biancaan". Walt Disneyllä oli tapana leikkisästi kutsua animaattoriryhmää ”yhdeksäksi vanhaksi miehekseen” viitaten presidentti Franklin D. Rooseveltin käyttämään nimitykseen Yhdysvaltain korkeimmasta oikeudesta. Vitsi piilee siinä, että korkeimman oikeuden jäsenet olivat varsin vanhoja, kun taas animaattorit olivat tuolloin vielä 30–40 vuoden iässä.


title: Johannes Pakaslahti

text: Johannes Pakaslahti (s. 1945) on suomalainen dosentti, koulutukseltaan taloustieteiden sekä valtiotieteiden tohtori. Hänen isänsä oli diplomaatti ja ministeri Aaro Pakaslahti.


title: Johannes Pakaslahti

text:
Johannes Pakaslahti oli Suomessa merkittävä taistolaisvaikuttaja 1960-luvun puolestavälistä alkaen.
Hänet nimitettiin Helsingin Sadankomitean kansainvälisten asioiden sihteeriksi 1966 ja valtakunnallisen Sadankomitean varapuheenjohtajaksi 1967. Hän siirtyi opiskelemaan Saksan demokraattiseen tasavaltaan 1972 ja ryhtyi samalla Tiedonantaja-lehden kirjeenvaihtajaksi.


title: Johannes Pakaslahti

text: Pakaslahti väitteli taloustieteiden tohtoriksi DDR:ssä 1970-luvulla ja valtiotieteiden tohtoriksi Helsingin yliopistossa 2000. Jälkimmäinen väitöskirja käsitteli Euroopan unionin sosiaalista ulottuvuutta.


title: Johannes Pakaslahti

text: Pakaslahti nimitettiin Suomen kommunistisen puolueen kansainväliseen jaostoon 1981. Hän jättäytyi aktiivisesta politiikasta 1980-luvun loppupuolella toimittuaan Rauhanpuolustajien pääsihteerinä vuodet 1980-1987.


title: Les Clark

text: Les Clark (17. marraskuuta 1907 – 12. syyskuuta 1979) oli yhdysvaltalainen animaattori. Hän oli ensimmäinen Disneyn "Nine Old Men" -ryhmään kuuluneista henkilöistä ja ainoa sen jäsenistä, joka työskenteli Ub Iwerksin kanssa Mikki Hiiren parissa. Clark liittyi Disney-yhtiöihin vuonna 1927.


title: Täysjyvä

text: Täysjyvällä tarkoitetaan ravinnossa viljan jyvää, joka sisältää kaikki rakenteelliset pääosaset. Täysjyvävilja sisältää tämän vuoksi runsaasti kuitua, vitamiineja sekä hivenaineita ja onkin yksi tärkeimmistä kuidun, B- ja E-vitamiinien, raudan, magnesiumin ja seleenin lähteistä ravinnossa. Verrattuna vain endospermia (siemenvalkuaista) sisältäviin jauhoihin täysjyväviljassa on n. 80 % enemmän kuitua.


title: Täysjyvä

text: Täysjyvä määritellään koostuvan ehjistä, jauhetuista, rikotuista tai litistetyistä jyvistä, josta on ensin kuorittu syötäväksi kelpaamattomat osat (kuten akanat) pois. Jyvän rakenteellisten pääosasten (tärkkelyspitoisen endospermin, alkion ja kuorikerrosten) tulee myös esiintyä samassa suhteessa kuin ehjässäkin jyvässä. Pienet rakenneosien menetykset prosessoinnin aikana, jotka ovat joko <2 % jyvästä tai <10 % kuorikerroksista, ovat hyväksyttyjä turvallisuuden ja laadun säilyttämiseksi. Useimmiten juuri kuoren uloimpia kerroksia poistetaan mikrobien, maatalouskemikaalien ja raskasmetallien poistamiseksi.


title: Täysjyvä

text: Täysjyvän edut liitetään usein kuituun. Täysjyvä on kuitenkin paljon enemmän kuin kuitua. Se sisältää esimerkiksi yli 26 bioaktiivista ainetta, jotka kykenevät muuntamaan metabolisia prosesseja paremman terveyden edistämiseksi. Näitä terveyttä edistäviä aineita on vähintään 15 % täysjyvän painosta. Jyvän terveysvaikutteiset yhdisteet sijaitsevat enimmäkseen leseen eri kuorikerroksissa.


title: Täysjyvä

text: Täysjyvä on merkittävä hiilihydraattien, kuitujen, vitamiinien ja hivenaineiden lähde. Sillä on suuri ravintotiheys eli suhteessa sen sisältämään energiamäärään siitä saa runsaasti eri ravintoaineita, kuten hivenaineita ja vitamiineja, jotka ovat elintärkeitä elimistön hyvinvoinnille. Täysjyvän kuitu täyttää vatsaa ja yhdessä hitaasti sulavien hiilihydraattien kanssa ne auttavat pitämään nälän tunnetta poissa pitkään. Tästä on apua varsinkin painonhallinnassa. Pitkäketjuiset hiilihydraatit pilkkoutuvat hitaammin ja sen vuoksi energiaa vapautuu elimistöön pidemmän aikaa. Yhdessä täysjyvän kuitujen kanssa hiilihydraatit auttavat hallitsemaan verensokeritason vaihtelua. Lisäksi täysjyvävilja auttaa säätelemään veren glukoosi- ja insuliinitasoa aterian jälkeen.


title: Täysjyvä

text: Täysjyvän sisältämien kasvisterolien on todettu laskevan veren LDL-kolesterolin tasoa ja täten alentavan riskiä sairastua sydän- ja verisuonitauteihin. Myös kuituihin lukeutuvan β-glukaanin (mm. kaurassa ja ohrassa) on tutkittu alentavan veren LDL-kolesteroliarvoja. Täysjyvän nauttiminen voi vähentää sydän- ja verisuonitautien sekä suolistosyöpien riskiä myös antioksidanttien kautta, sillä ne ja muut bioaktiiviset yhdisteet voivat hillitä elimistön oksidatiivista stressiä, jotka ovat yhteydessä moniin sairauksiin. Säännöllinen täysjyvän käyttö pienentää sydän- ja verisuonitautien lisäksi myös monien muiden kroonisten sairauksien, kuten tyypin 2 diabeteksen ja suolistosyövän, riskiä. Täysjyvän ja varsinkin kuidun käyttö pienentää myös kokonaiskuolleisuutta.


title: Täysjyvä

text: Kuidulla on positiivinen vaikutus etenkin suolen toimintaan ja vatsan hyvinvointiin. Vehnän, rukiin, ohran ja kauran jyvien kuitu lisää ulostemassaa ja sen nestepitoisuutta, mikä puolestaan vähentää ummetusta ja nopeuttaa ulostemassan läpikulkeutumista suolessa. Tämä voi myös alentaa riskiä sairastua paksusuolen syöpään vähentämällä karsinogeenien ja suoliston seinämän välistä kosketusaikaa. Täysjyvä on lisäksi luonnollinen prebiootti, joka toimii vatsan ruoansulatuksessa tärkeiden bakteerien ”eväänä” ja auttaa niitä lisääntymään ja ruoansulatusta toimimaan paremmin. Ruoansulatuksen hyödylliset bakteerit taistelevat mm. patogeeneja vastaan ja muodostavat tasapainoisen mikrobiston.


title: Täysjyvä

text: Jyvässä on kolme pääosaa: kuori, alkio ja endospermi. Endospermi on jyvän suurin osa ja kattaa mm. vehnänjyvästä n. 80-85%. Vehnänjyvän kuorta puolestaan on n. 10-14% ja alkiota 2,5-3% jyvästä.


title: Täysjyvä

text: Jyvän kuoreen kuuluu monia eri kerroksia, jotka sisältävät liukoista ja liukenematonta ravintokuitua (mm. ksylaaneja ja β-glukaania), fytiinihappoa, antioksidantteja, B- ja E-vitamiinia, kivennäis- ja hivenaineita (mm. rauta ja magnesium) sekä proteiineja. Kuorikerrokset sisältävätkin täysjyvän osista eniten terveyttä edistäviä bioaktiivisia aineita.


title: Täysjyvä

text: Ydinkerrokset eli endospermi ovat suurin osa jyvää ja ne sisältävät ravintoaineita, jotka antavat paljon energiaa. Ydinkerroksista saadaan tasaisesti imeytyviä hiilihydraatteja (tärkkelystä), proteiineja sekä hieman B-vitamiinia.


title: Täysjyvä

text: Alkio on jyvän pienin osa. Sillä on kuitenkin suuri rooli jyvän itäessä, jolloin se kasvattaa uuden kasvin suosiollisten olosuhteiden vaikutuksesta. Alkio sisältää hyvälaatuisia rasvoja, B- ja E-vitamiinia, antioksidantteja, kasvisteroleja sekä kivennäisaineita.


title: Täysjyvä

text: Jyvien ravintoaineet saadaan jauhatuksen avulla helpommin imeytyviksi. Usein samalla kuitenkin menetetään osa ravintorikkaista jyvän osista. Täysjyväviljan jauhatuksen tavoitteena on kuitenkin tuottaa raaka-aineita, joissa terveyttä edistävien yhdistelmien määrä on mahdollisimman suuri ja aistittavat ominaisuudet hyvät.


title: Täysjyvä

text:
Jauhatusta ennen jyvät puhdistetaan mekaanisesti, jolloin jyvän pinnalta poistetaan epäpuhtaudet ja vierasesineet, joita on voinut kulkeutua viljan mukana pellolta. Itse jauhaminen tapahtuu kahdessa osassa, joista ensimmäisessä jyvä rikotaan ja toisessa rikottu jyvä jauhetaan hienoksi jauhoksi. Jauhatusaste täysjyvällä on 100 %, mikä kuvaa jyvästä saadun jauhon määrää. Valkoisen jauhon jauhatusaste on puolestaan n. 70–80 %.
Muita täysjyväviljan kriteerit täyttäviä myllytuotteita ovat kokonaiset jyvät, rouheet ja hiutaleet. Myös idätetyt jyvät sekä maltaat lasketaan täysjyviksi, mikäli täysjyvän määritelmä toteutuu eikä itäneen jyvän idun pituus ylitä jyvän pituutta tai ravintoarvo ole vähentynyt verrattuna alkuperäiseen jyvään.


title: Täysjyvä

text:
Kun jyvää jalostetaan valkoiseksi jauhoksi, siitä poistetaan uloimmat kerrokset sekä alkio ja hyödynnetään pääosin vain endospermista saatavat ravinteet. Täysjyväviljassa kaikki jyvän osat on tallella ja näin ollen täysjyväviljasta valmistettu ruoka on ravitsemuksellisesti rikkaampaa ja siksi myös terveellisempää kuin kuoritusta viljasta valmistettu ruoka.
Sanaa ”täysjyvä” voi käyttää leivän nimessä tai korostaa pakkausmerkinnöissä, kun viljaraaka-aineiden määrästä vähintään 50 % on täysjyväviljaa.


title: Täysjyvä

text: Täysjyvästä itsestään ei ole vielä terveys- tai ravitsemusväitteitä, sillä siltä on puuttunut tarkempi EU:n sisäinen määritelmä. Täysjyvän sisältämien monien ravintoaineiden (mm. β-glukaani ja kuitu) osalta väitteitä on kuitenkin hyväksytty. Viljatuotteissa noudatetaan yleistä EU:n ravitsemus- ja terveysväiteasetusta (1924/2006), joka koskee elintarvikkeiden pakkausmerkinnöissä, esillepanossa tai mainonnassa käytettäviä ravitsemus- ja terveysväitteitä.


title: Täysjyvä

text: Terveysväitteet:


title: Täysjyvä

text: Suomalaisten ravitsemussuositusten mukaan täysjyvän määrää ruokavaliossa tulisi edelleen lisätä. Täysjyvää tulisi syödä joka aterialla, vähintään kolme annosta päivässä (16g). Suomalaiset jäävät keskimäärin tämän suosituksen alle. Ravitsemusasiantuntijat suosittelevat runsaasti täysjyvää sisältävää ruokavaliota, jolloin elimistö saa riittävästi sekä kuituja että muita hyödyllisiä ravintoaineita. Täysjyvässä onkin eniten kuitua, jota suositusten mukaisesti tulisi syödä päivittäin vähintään 25–35 g.


title: Täysjyvä

text: Täysjyvän osuutta ruokavaliossa voi lisätä vaihtamalla kuoritusta, valkoisesta viljasta valmistettua ruokaa täysjyvävalmisteisiin. Esimerkiksi riisiä, pastaa, leipää ja muroja saa täysjyväversioina. pakkauksesta kannattaa kuitenkin tarkistaa kuidun määrä, sillä nykyään on markkinoilla myös vaaleampia täysjyväleipiä. Täysjyväleivän pakkauksessa ilmoitetaan täysjyväainesosien osuus käytetyistä viljaraaka-aineista.


title: Jimmy DeGrasso

text: Jimmy DeGrasso (s. 16. maaliskuuta 1963, Bethlehem, Pennsylvania, Yhdysvallat) on yhdysvaltalainen rumpali. Hän korvasi Nick Menzan Megadethissä. Nykyään DeGrasso soittaa F5:ssa.


title: Elizabeth Franz

text: Elizabeth Franz (s. 18. kesäkuuta 1941) on yhdysvaltalainen näyttelijä. Hän syntyi Akronissa, Ohiossa.


title: Elizabeth Franz

text: Franz voitti Tony-palkinnon Linda Lomanin roolista "Kauppamatkustajan kuolemassa" 1999, ja hänellä on ollut kaksi epäonnistunutta ehdokkuutta. Hän on voittanut lisäksi Obien.


title: Elizabeth Franz

text: Franz, joka on myös televisio- ja elokuvanäyttelijä, on ollut ehdolla Emmy-palkinnon saajaksi vuonna 2000. Hän oli naimisissa kollegansa Ed Binnsin kanssa vuodesta 1983 tämän kuolemaan 1990.


title: Tiia Törmälä

text: Tiia Törmälä (s. 13. lokakuuta 1990 Rovaniemi) on suomalainen kivääriampuja. Hän edustaa Rauman Seudun Urheiluampujia.


title: Tiia Törmälä

text: Profiili


title: Porto Venere

text: Porto Venere (myös "Portovenere") on kaupunki Italian Liguriassa. Kaupungissa oli vuoden 2015 lopulla 3 630 asukasta, ja se sijaitsee vaikeakulkuisella kallioniemellä La Spezian lahden länsipäässä.


title: Porto Venere

text: Kaupunki on aikaisemmin saanut toimeentulonsa merenkulusta ja kalastuksesta, eivätkä yhteyden maitse ole nykyäänkään hyvät. Meriyhteys La Speziasta on kätevin tapa saapua Porto Venereen. Matkailu on nykyisin kaupungin tärkein elinkeino. 1200-luvulta alkaen kaupungissa on järjestetty elokuussa kulkue Madonna Biancan kunniaksi.


title: Porto Venere

text: Kaupungin värikkäät ja kapeat talot ja niiden väliset "carugi"-kadut muodostavat pittoreskin kokonaisuuden. Niemen kärjessä sijaitsee vanha linnoitus. Portovenere muodostaa lähialueineen 47 neliökilometrin laajuisen suojelukohteen, johon kuuluvat Portoveneren lisäksi Cinque Terren rannikkoalue sekä Tinon, Palmarian ja Tinetton saaret. Alue on kuulunut Unescon maailmanperintöluettelooon vuodesta 1997.


title: Kiinteistöarviointi

text: Kiinteistöarviointi tarkoittaa maa- ja vesialueen sekä niillä olevan omaisuuden ja niihin kohdistuvan oikeuden taloudellisen arvon tai arvovaikutuksen määrittämistä. Kiinteistöarviointi tarkoittaa sekä arvon että korvauksen arviointia. (Suomen Kiinteistöarviointiyhdistys ry:n Kiinteistöarviointisanasto, 1986)


title: Kiinteistöarviointi

text: Kiinteistöjä arvioidaan mm. kiinteistökaupan, luotonannon, tilinpäätösten sekä verotuksen ja (pakko)lunastusten yhteydessä.


title: Kiinteistöarviointi

text: Kiinteistöarvioijina toimivat Suomessa mm. Keskuskauppakamarin auktorisoimat kiinteistöarvioijat sekä Maanmittauslaitoksen toimitusinsinööreinä Teknillisen korkeakoulun Maanmittaustieteiden laitokselta valmistuneet diplomi-insinöörit.


title: Kiinteistöarviointi

text: Kiinteistöjen arviointimenetelmä on menettelytapa, jolla kohteen arvo, tuotto taikka kohteen tuottamisesta tai käyttämisestä johtuva kustannus määritetään. Menetelmiä kutsutaan vastaavasti kauppa-arvo-, tuotto- ja kustannusarvomenetelmiksi. Kauppa-arvomenetelmä on arvioitavan kohteen kanssa vertailukelpoisista kohteista maksettuihin, edustaviin kauppahintoihin perustuva arviointimenetelmä. Tuottoarvomenetelmällä kohteen arvo määritetään kohteesta tuottoaikana todennäköisesti saatavien vuosi(netto)tuottojen pääomitettuna arvona. Kustannusarvomenetelmä on todellisiin tai todennäköisiin ja tarkoituksenmukaisiin rakennus- tms. tuotantokustannuksiin sekä tuotteen käytettävyyteen perustuva arviointimenetelmä. (Määritelmät: Suomen Kiinteistöarviointiyhdistys ry:n Kiinteistöarviointisanasto, 1986)


title: Kiinteistöarviointi

text: Kiinteistöjen arviointia koskevia kansainvälisiä standardeja julkaisee International Valuation Standards Committee (IVSC).


title: Kiinteistöarviointi

text: Suomessa toimivia kiinteistöarviointialaa edistäviä yhdistyksiä ovat Suomen Kiinteistöarviointiyhdistys ry ja RICS Finland.


title: Inkompatibilismi

text: Inkompatibilismi on vapaan tahdon olemassaoloon liittyvä näkemys, jonka mukaan vapaata tahtoa ja determinismiä ei voida sovittaa yhteen. Tämä voi tarkoittaa joko näkemystä, jonka mukaan determinismi on totta ja vapaa tahto pelkkä illuusio ("kova determinismi"); näkemystä, jonka mukaan vapaa tahto on totta ja tämän vuoksi determinismi ei ole ("libertarianismi"); tai näkemystä, jonka mukaan sen enempää determinismi kuin vapaa tahtokaan ei ole totta ("pessimistinen inkompatibilismi").


title: Inkompatibilismi

text: Inkompatibilismille vastakkainen näkökanta on kompatibilismi.


title: Inkompatibilismi

text: Determinismi on filosofinen näkemys, jonka mukaan kaikki tapahtumat, mukaan lukien ihmisen henkiset tapahtumat, päätökset ja teot, määräytyvät kausaalisesti aiemmista tapahtumista katkeamattoman syy-seurausketjun kautta. Tästä seuraa, että mitään täysin sattumanvaraista, spontaania, mysteeristä tai ihmeellistä tapahtumaa ei voi sattua. Determinismiä perustellaan luonnontieteiden tutkimustuloksilla, ja deterministit katsovat, ettei sitä voi torjua pelkästään intuitioon perustuvalla tunteella omasta vapaasta tahdosta.


title: Inkompatibilismi

text: Koska monet uskovat, että vapaan tahdon olemassaolo on välttämätöntä moraalisen vastuullisuuden kannalta, determinismi nähdään usein ongelmana etiikan kannalta.


title: Inkompatibilismi

text: Kova determinismi on näkemys, jonka mukaan kaikkeus toimii täysin deterministisestä, eikä determinismi ole yhteensopiva vapaan tahdon kanssa. Tämän vuoksi kovan determinismin näkökulmasta vapaa tahto on pelkkä illuusio.


title: Inkompatibilismi

text: William James kehitti termin ”pehmeä determinismi” esseessään "The Dilemma of Determinism". Hän katsoi, ettei oleellisin determinismiin liittyvä kysymys koske moraalista vastuuta, vaan toivoa. Jamesin mukaan kova, läpikotainen determinismi johtaa joko synkkään pessimismiin tai turmeltuneeseen subjektivismiin. Hän katsoi, että tämä dilemma voidaan ratkaista sallimalla sattumalle jonkin rooli. Hän ei kuitenkaan vaatinut, että tätä pitäisi kutsua ”vapaaksi tahdoksi”, koska pragmatistina hän halusi keskustella asioista, ei sanoista.


title: Inkompatibilismi

text: Voidaan katsoa, että toivo olisi moraalista vastuuta riippumattomampi determinismistä. Riippumatta siitä, onko kaikkeus täysin deterministinen, tulevaisuus on joka tapauksessa ihmisille tuntematon, mutta ihmisten teot kuitenkin auttavat sen määräytymisessä. Voitaisiin jopa katsoa, että determinismin kieltäminen voisi johtaa ”synkkään pessimismiin” tai fatalismiin, koska tällöin ihmisellä ei olisi mahdollisuutta olla osallisena tulevien tapahtumien määräytymisessä.


title: Inkompatibilismi

text: Mielenfilosofinen libertarianismi ei liity poliittiseen libertarianismiin. Mielenfilosofisen libertarianismin mukaan meillä on vapaa tahto, se on epäyhteensopiva determinismin kanssa, ja siksi tulevaisuus ei ole ennalta määrätty deterministisesti. Esimerkiksi tällä hetkellä voit todellisuudessa valita, jatkatko tämän tekstin lukemista vai et. Koska voisit valita jommankumman, laajemmassakaan mittakaavassa se, millaiseksi maailman historia kehittyy, ei ole ennalta määrätty puoleen eikä toiseen.


title: Inkompatibilismi

text: Historiassa eräs tunnettu libertarianismin kannattaja oli Lucretius. Hän esitteli teoksessaan "Maailmankaikkeudesta" ajatuksen, jonka mukaan vapaa tahto on seurausta siitä, että atomit poikkeavat välillä satunnaisesti radaltaan ("clinamen").


title: Inkompatibilismi

text: Eräs pääväittämä libertarianismia vastaan on se, että luonnontiede on vaiheittain osoittanut, että suurempi ja suurempi osa fysikaalista todellisuutta noudattaa täydellisen deterministisiä luonnonlakeja. Näin on perusteltua katsoa, että mielemme ovat yhtä lailla osa fysikaalista todellisuutta siinä missä muutkin asiat. Mikäli näin on, inkompatibilistista libertarianismia voitaisiin perustella vain pitämällä vapaata tahtoa yliluonnollisena ilmiönä, joka ei noudata luonnonlakeja, niin kuin joissakin uskonnollisissa perinteissä.


title: Inkompatibilismi

text: Nykyaikaiset libertarianistit voivat kuitenkin väittää, että ajatus deterministisestä kellokoneiston lailla toimivasta maailmankaikkeudesta olisi vanhentunut kvanttimekaniikan kehityksen myötä. Näkemyksen mukaan kvanttimekaniikkaan liittyvä kvantti-indeterminismi antaa naturalistisesti hyväksyttävissä olevan perustelun libertarianismille. Eräs keskeinen ongelma on sen selittäminen, kuinka epädeterminismi sopii yhteen toisaalta rationaalisuuden kanssa, ja toisaalta sen kanssa, että yksilön uskomukset, halut, luonteenpiirteet ja teot muodostavat yhteenliittyvän kokonaisuuden.


title: Inkompatibilismi

text: Erästä naturalistisen libertarianismin muotoa on kannattanut Robert Kane, joka on katsonut, että jos luonteemme muotoutuu epädeterministisesti itseään muovaavissa teoissa, silloin tekomme voivat olla seurausta luonteestamme, mutta silti imkompatibilistisesti vapaita.


title: Inkompatibilismi

text: Eräät toiset filosofit ovat käyttäneet Donald Davidsonin anomaalista monismia perustellakseen, että vaikka mieli onkin tosiasiallisesti osa fysikaalista todellisuutta, siihen liittyy eritasoisia kuvauksia samoista tosiasioista. Näin vaikka fysikaalisen kuvauksen mukaan on deterministisiä lakeja, mentaalisten kuvausten mukaan tällaisia lakeja ei ole olemassa. Tämän vuoksi tekomme ovat vapaita eivätkä deterministisesti määräytyneitä.


title: Inkompatibilismi

text: Kova inkompatibilismi on näkemys, jonka mukaan vapaa tahto on epäyhteensopiva sekä determinismin että epädeterminismin kanssa. Se eroaa kovasta determinismistä siinä, ettei se oleta determinismin totuutta. Näkemys tunnetaan myös pessimistisenä inkompatibilismina.


title: Inkompatibilismi

text: Kovan inkompatibilismin mukaan meillä ei ole sellaista vapaata tahtoa, joka olisi välttämätön moraalisen vastuullisuuden kannalta. Jos katsotaan, että tapahtumat "eivät" ole ennalta määräytyneitä (esimerkiksi kvanttimekaniikkaan liittyvistä syistä), tästä seuraisi, että jokaiseen tapahtumaan liittyy jokin todennäköisyys. Jos tämä ajatus viedään pidemmälle, vaikuttaisi siltä etteivät tapahtumat määräydy vapaan tahdon perusteella, mutta eivät minkään muunkaan perusteella. Esimerkiksi jos on olemassa yhden prosentin todennäköisyys, että lopetat tämän artikkelin lukemisen, lopputulos (jatkat tai et jatka artikkelin lukemista) ei ole seurausta vapaasta tahdosta, vaan se on pelkkä satunnainen todellisuutta koskeva tosiseikka. Näin vapaa tahto olisi pelkkä käsitteellinen sekaannus, eli sitä ei ole olemassa riippumatta siitä onko maailma täysin deterministinen tai epädeterministinen.


title: Kompatibilismi

text: Kompatibilismi on vapaan tahdon olemassaoloon liittyvä näkemys, jonka mukaan vapaa tahto ja determinismi voidaan sovittaa yhteen. Vaikkakin kompatibilistit katsovat, etteivät vapaa tahto ja determinismi sulje toisiaan pois, kaikki kompatibilistit eivät kuitenkaan katso, että kummatkin olisivat tosia.


title: Kompatibilismi

text: Kompatibilismille vastakkainen näkökanta on inkompatibilismi.


title: Kompatibilismi

text: Deterministit katsovat, että kaikki teot ovat aikaisempien syy-seurausketjujen ennalta määräämiä. Koska inhimillinen päätöksenteko on myös toimintaa, joka riippuu edeltävistä syistä, tämän vuoksi jotkut niin sanotun ”kovan determinismin” kannattajat katsovat, että vapaan tahdon tulee olla illuusio.


title: Kompatibilismi

text: Kompatibilismin mukainen tahdonvapauden määritelmä on, ettei vapaalla tahdolla tarkoiteta kykyä suorittaa valintoja aikaisemmista syistä riippumattomana toimijana, vaan toimijana, joka ei ole "pakotettu" tekemään jotain tiettyä valintaa. Näin kompatibilisti tai ”pehmeän determinismin” kannattaja määrittelee vapaan tahdon tavalla, joka ei liity kausaaliseen välttämättömyyteen. Kompatibilistille teko on vapaa, ellei siihen liity jonkun toisen "henkilön" suorittamaa pakottamista. Koska fysikaalinen kaikkeus ja luonnonlait eivät ole henkilöitä, olisi kategoriavirhe sanoa, että tekomme ovat niiden pakottamia. Tämän vuoksi olisi väärin ajatella, että universaalista determinismistä seuraisi se, ettemme olisi koskaan vapaita.


title: Kompatibilismi

text: Esimerkiksi, voit valita joko jatkaa tämän artikkelin lukemista tai lopettaa sen; vaikka kompatibilisti ei kieltäisi, että se mitä valitset on kausaalisesti määrätty aikojen alusta, kompatibilisti katsoisi, että tekemäsi valinta on esimerkki tahdonvapaudesta, koska kukaan ei "pakota" sinua tekemään juuri kyseisen valinnan. Vaihtoehtoisestihan joku voisi osoittaa sinua aseella ja pakottaa sinut jatkamaan artikkelin lukemista.


title: Kompatibilismi

text: Historiassa kompatibilismia ovat kannattaneet muun muassa antiikin stoalaiset, Thomas Hobbes ja David Hume. Sitä kannattavat myös monet nykyajan filosofit.


title: Kompatibilismi

text: Hobbes oli ensimmäisiä, joka puolusti nykyaikaisella tavalla determinismin ja vapauden yhteensopivuutta. Hänen mukaansa


title: Kompatibilismi

text: Humen mukaan tahdonvapautta ei tulisi ymmärtää absoluuttisena kykynä valita toisin täsmälleen samanlaisissa sisäisissä ja ulkoisissa olosuhteissa. Sen sijaan kyseessä on henkilön hypoteettinen kyky valita eri tavalla, jos hänellä olisi ollut erilainen uskomuksista tai haluista koostuva psykologinen tila. Tämä tarkoittaa sitä, että jos joku sanoo, että voisi joko jatkaa tämän artikkelin lukemista tai lopettaa lukemisen, hän ei tarkoita sillä sitä, että kummatkin olisivat yhteensopivia vallitsevien tosiseikkojen kanssa juuri nyt, vaan sitä, että jos hän haluaisi lopettaa lukemisen hän lopettaisi, vaikka tosiasiassa hän haluaakin jatkaa lukemista, ja siksi näin tapahtuu.


title: Kompatibilismi

text: Hume katsoi myös, etteivät vapaat teot ole vailla syytä (tai itseaiheutettuja, kuten Immanuel Kant katsoi), vaan ne aiheutuivat valinnoistamme, jotka määräytyivät uskomustemme, halujemme ja luonteemme mukaisesti. Vaikka Humen determinismiin kuului päätöksentekovaihe, se määräytyi kausaalisen tapahtumaketjujen perusteella. Esimerkiksi, voit jatkaa tämän artikkelin lukemista tai lopettaa lukemisen, mutta päätöksesi määräytyy niiden tosiseikkojen perusteella, jotka vallitsivat ennen kuin teet päätöksen.


title: Kompatibilismi

text: Kompatibilismin arvostelijat keskittyvät usein käytettyyn vapaan tahdon määritelmään: he ovat samaa mieltä siitä, että kompatibilistit pystyvät osoittamaan "jonkun" olevan yhteensopiva determinismin kanssa, mutta heidän mukaansa tätä ei voida todellisuudessa kutsua vapaaksi tahdoksi. Inkompatibilistit ovat samaa mieltä siitä, että pakon puuttuminen on välttämätön osa tahdonvapautta (pakotettu teko ei ole vapaa), mutta epäilevät, että se olisi yksistään "riittävää" (onko pakottamaton teko aina vapaa?). Inkompatibilistien mukaan ”vapaa tahto” vaatisi, että on olemassa aito mahdollisuus vaihtoehtoisten uskomusten, halujen ja tekojen olemassaololle.


title: Kompatibilismi

text: Kristillisessä teologiassa sama ongelma saa hieman toisenlaisen muodon: jos on olemassa Jumala, joka tuntee ennalta, miten joku ihminen tulee valitsemaan hyvän ja pahan välillä, ja tämä Jumala on myös vastuussa kaikkeuden luomisesta, josta valintatilanne on lopulta seurausta, missä määrin ihmisillä on vapaa tahto, ja missä määrin ihmistä voidaan pitää vastuullisena teoistaan?


title: Kompatibilismi

text: Tässä asiayhteydessä kompatibilismi tarkoittaa sitä näkemystä, että sekä Jumalan kaikkivaltius että ihmisen vapaa tahto ovat kummatkin raamatullisia käsitteitä, eivätkä ne ole oikein ymmärrettynä toisensa pois sulkevia. Kompatibilismin mukaan kaikkivaltias Jumala (joka näkee menneen, nykyisen ja tulevan yhtäaikaisesti iankaikkisuusperspektiivistä) loi ihmisolennot (jotka elävät nykyhetkessä ja tekevät valintoja, joilla on seurauksia heidän omalle elämälleen ja toisten elämälle) niin, että kumpikin mahdollistuu: Jumala on kaikkivaltias ja on näin vähintään sallinut kaikki vaihtoehdot, joiden välillä ihmiset voivat tehdä valintoja; mutta samanaikaisesti Jumalalla on oikeus pitää ihmisiä vastuullisina, koska ihmisten itsensä näkökulmasta kysymys on valintatilanteista hyvän ja pahan välillä.. Tilanne on siis samanlainen, kuin ihmisen katsellessa eläintarhan eläimiä.


title: Pikkumunkkitangara

text: Pikkumunkkitangara ("Conothraupis mesoleuca") on erittäin uhanalaisena Brasiliassa elävä lintu. Lajia luultiin sukupuuttoon kuolleeksi, mutta niitä löytyi vuonna 2003 neljältä pieneltä alueelta Emasin kansallispuistosta Cerradosta.


title: Pikkumunkkitangara

text: Pikkumunkkitangara on kooltaan noin 16-senttinen. Pikkumunkkitangara muistuttaa ulkonäöltään yleisempää ja laajemmalle levinneempää munkkitangaraa ("Conothraupis speculigera"). Koiras on musta lukuun ottamatta valkeaa alavatsaa ja pientä valkoista siipipilkkua. Naaraan värityksestä ei ole tarkkoja tietoja..


title: Pikkumunkkitangara

text: Pikkumunkkitangarat elävät kuivissa metsissä pensaikkoisilla alueilla. Lajia luultiin aiemmin harvinaisemmaksi, mutta 2010-luvulla niitä on havaittu useammista paikoista. Kansainvälinen luonnonsuojeluliitto muuttikin vuonna 2017 lajin luokitusta äärimmäisen uhanalaisesta erittäin uhanalaiseksi. Useat kannan pienenemiseen vaikuttavat tekijät ovat vielä tuntemattomia, mutta yhtenä pääsyynä pidetään metsien raivausta maanviljelysmaaksi.


title: David Arkin

text: David George Arkin (24. joulukuuta 1941 – 14. tammikuuta 1991) oli yhdysvaltalainen näyttelijä. Hän esiintyi muiden muassa elokuvissa "Saanko suudella perhostasi?" (1968), "M.A.S.H. – armeijan liikkuva kenttäsairaala" (1970), "Presidentin miehet" (1976) ja "Cannonball" (1976).


title: David Arkin

text: Arkin teki 49-vuotiaana itsemurhan Los Angelesissa, Kaliforniassa.


title: Jesse Peltomäki

text: Jesse Peltomäki (s. 1. maaliskuuta 1989 Kuortane) on suomalainen pistooliampuja. Hän edustaa Kuortaneen Kuntoa ja häntä valmentaa isänsä Reino Peltomäki.


title: Jesse Peltomäki

text: Peltomäki sijoittui Belgradin EM-kilpailuissa 2005 neljänneksi poikien 25 m vakiopistoolissa. Seuraavana vuonna hän oli Zagrebin MM-kilpailuissa viides poikien 25 m urheilupistoolissa ja kuudes 25 m vakiopistoolissa. Vuonna 2008 Peltomäki saavutti pronssia poikien urheilupistoolissa nuorten EM-kilpailuissa Plzeňissä tuloksella 575 ja oli lisäksi kuudes 50 metrin pistoolissa.


title: Tatyana Ali

text: Tatyana Marisol Ali (s. 24. tammikuuta 1979 Brooklyn, New York, Yhdysvallat) on yhdysvaltalainen näyttelijä ja R&B-laulaja. Hän esiintyi Ashley Banksin roolissa "Bel-Airin prinssissä".


title: Tatyana Ali

text: Ali syntyi Long Islandilla, New Yorkin osavaltiossa. Hänen äitinsä on Panamasta ja isänsä Trinidad ja Tobagolta; hän puhuu sujuvasti sekä englantia että espanjaa.


title: Tatyana Ali

text: Ali esiintyy will.i.amin laulussa ”Yes We Can”. Hän on julkaissut sooloartistina albumin "Kiss the Sky" (1998), joka singleineen oli menestys listoilla niin Yhdysvalloissa kuin Euroopassakin.


title: Suominen (yritys)

text: Suominen Oyj on suomalainen yhtiö, joka valmistaa kuitukankaita pyyhintä- ja hygieniatuotteisiin sekä terveydenhuollon sovelluksiin. Suominen on pyyhintään tarkoitettujen kuitukankaiden globaali markkinajohtaja ja maailman suurimpia kuitukangasvalmistajia. Yhtiöllä on Suomen lisäksi tuotantolaitoksia Yhdysvalloissa, Brasiliassa, Espanjassa ja Italiassa. Sillä on kaksi liiketoiminta-aluetta: "Convenience" ja "Care". Yhtiön osake noteerataan Helsingin pörssissä.


title: Suominen (yritys)

text: Suomisen historia Suomessa alkoi Juho Wiktor Suomisen vuonna 1898 Nakkilaan perustamasta nahkurinverstaasta, joskin yhtiön nykyisten tytäryhtiöiden historia ulottuu vanhimmillaan vuoteen 1767. Suominen kuului noin kahden vuosikymmenen ajan Lassila & Tikanoja -konserniin, kunnes se vuonna 2001 tehdyn jakautumisen yhteydessä irtosi omaksi yhtiökseen. Jakautumisen jälkeen Suominen valmisti myös joustopakkauksia, kosteuspyyhkeitä ja nauhatuotteita, mutta vuodesta 2014 lähtien se on ollut yksinomaan kuitukangasvalmistaja.


title: Suominen (yritys)

text: J. W. Suominen perusti Nakkilaan Tattaranjoen varrelle nahkurinverstaan vuonna 1898. Paikka oli sijainniltaan oivallinen nahanjalostuksen tarpeisiin; Poriin oli matkaa parikymmentä kilometriä, vieressä kulki 1895 valmistunut Tampere–Pori-rata, Tattaranjoesta oli saatavilla nahan muokkauksessa tarvittavaa vettä ja läheisen Kokemäenjoen kautta jätevedet kulkeutuivat kauas merelle. Alueella olevat rakennukset omisti suutari Kalle Koskinen, jonka tyttären Emman kanssa Suominen avioitui myös vuonna 1898. Teollinen toiminta tuotantolaitoksella alkoi vuonna 1908, jolloin verstaa yhteyteen rakennettiin ensimmäinen varsinainen tehdasrakennus ja käyttövoimaksi hankittiin höyrykone. Ensimmäisen maailmansodan johdosta nahan kysyntä Venäjän keisarikunnassa kasvoi ja tehdasta laajennettiin. Vuonna 1916 valmistui uusi tehdasrakennus ja myöhemmin 1920-luvulla tehdasta laajennettiin vielä kahdesti.


title: Suominen (yritys)

text: J. W. Suomisen kuoltua vuonna 1935 tehtaan johtoon tuli hänen poikansa Leo Suominen, jonka johdolla alkoi laajentuminen. 1960-luvulla kenkiä alettiin valmistaa nahan lisäksi muistakin materiaaleista, ja kenkienvalmistuksen kannattavuuden heikkenemisen myötä myös nahkatehtaan kannattavuus laski. J. W. Suominen vastasi ongelmaan aloittamalla huopien, mattojen ja vanun valmistamisen tekstiilikuitukankaasta. Yhtiön ensimmäinen kuitukangastuote valmistui vuonna 1965.


title: Suominen (yritys)

text: Vuoden 1982 alussa Lassila & Tikanoja osti J. W. Suominen Oy:n. Vuonna 1988 L&T osti muovisia joustopakkauksia valmistaneen Amerplastin, vuonna 1952 Tampereella Amerplast M. Suominen -nimisenä perustetun yhtiön, joka oli ensimmäisinä vuosikymmeninään laajentanut toimintaansa ostamalla tehtaita Suomesta ja Ruotsista. 1990-luvulla Lassila & Tikanoja oli monialayhtiö, jonka yhtenä osana toimi kuitukangas-, joustopakkaus- ja nauhateollisuus, johon J. W. Suomisen ja Amerplastin lisäksi kuului nauhatuotteita valmistanut Inka. 30. syyskuuta 2001 Lassila & Tikanoja jakaantui kahdeksi yhtiöksi, joista Lassila & Tikanoja Oyj jatkoi edeltäjänsä toimintaa lukuun ottamatta toiseen yhtiöön, Suominen Yhtymä Oyj:öön irroitettuja liiketoimintoja. Suominen Yhtymään kuuluivat J. W. Suominen, jonka nimi muuttui Suominen Kuitukankaat Oy:ksi, Amerplast, joka tunnettiin jatkossa Suominen Joustopakkaukset -nimellä, ja Suominen Nauhatuotteet (ent. Inka), joka käsitti yhtiön liikevaihdosta noin kymmenesosan ja kannatti kolmikosta heikoiten.


title: Suominen (yritys)

text: Vuosina 2002–2004 Suominen Yhtymä Oyj:n tuotteiden kysyntä alkoi taantua, mutta yhtiö maksoi runsasta osinkoa, mikä osaltaan vaaransi yhtiön tulevaisuutta. Vuonna 2002 yhtiö koki ensimmäisen listautumisen jälkeisen toimitusjohtajanvaihdoksensa, kun 13 kuukauden ajan ajan tehtävässä toiminut Kari Parviainen vaihtui Heikki Bergholmiin. Vuonna 2003 Suominen osti alankomaalaisen kosteuspyyhkeitä valmistaneen Codi Internationalin ja laajensi Puolan joustopakkaustehtaansa kapasiteetin kaksinkertaiseksi. Nauhatuotteet myi alkuvuodesta 2004 liiketoimintansa konserniyhtiö Inkalle, joka myytiin lopulta syyskuussa 2005 Midinvest-rahastoille ja yrityksen toimivalle johdolle. Suominen Yhtymä ajautui kannattavuusongelmiin, ja vuosien 2005–2014 välillä se esimerkiksi maksoi osinkoa vain kahdesti. Yhtiön toimitusjohtajina toimivat vuonna 2006 tehtävästä väistyneen Bergholmin jälkeen Kalle Tanhuanpää (2006–2008) ja Petri Rolig (2008–2011). Vuonna 2010 yhtiö sulki Norrköpingissä toimineen joustopakkaustehtaansa, ja seuraavana vuonna suljettiin Nastolan joustopakkaustehdas.


title: Suominen (yritys)

text: Elokuussa 2011 Suominen osti Ahlstromin Home & Personal -liiketoiminnan eli pyyhintätuotteet, minkä myötä Suomisesta tuli maailmanlaajuinen markkinajohtaja rullatavarana myydyissä ja pyyhintätuotteisiin tarkoitetuissa kuitukankaissa. Kauppa sisälsi tuotantolaitoksia Euroopassa, Yhdysvalloissa ja Brasiliassa, ja vanhimman hankitun tuotantolaitoksen historia ulottui vuoteen 1767. Suominen kasvoi kaupan myötä lähes kaksinkertaiseksi, ja lokakuussa 2011 yhtiö järjesti kaupan rahoittaakseen osake- ja konversioannin, joka nosti Ahlstromin Suomisen suurimmaksi omistajaksi. Joulukuussa 2011 Suomisen toimitusjohtajaksi valittiin Nina Kopola (tj 2011–2018), ja yhtiön strategia uudistettiin vuoden 2012 aikana. Samana vuonna käytiin myös yt-neuvotteluita, ja Nakkilan-tehtaalla suljettiin tuotantolinja. Huhtikuussa 2012 yhtiön nimi lyhentyi Suominen Oyj:ksi, ja vuonna 2013 yhtiön pääkonttori ja kotipaikka siirrettiin Tampereelta Helsinkiin. Kesällä 2013 Suominen myi pois asiakkaidensa kanssa kilpailleen ja näin hankaluuksia aiheuttaneen Codi Wipes -liiketoimintayksikön. Ahlstromin Home & Personal -kauppa viimeisteltiin tammikuussa 2014, jolloin Suominen osti lupavaikeuksien jälkeen brasilialaisen Paulínian tehtaan laajantaen tuotantonsa samalla Etelä-Amerikkaan. Tappiollisen Joustopakkaukset-liiketoiminta-alueensa osake-enemmistön yhtiö myi britannialaiselle pääomasijoitusyhtiölle heinäkuussa 2014. Kaupan myötä Suomisesta tuli yksinomaan kuitukangasyhtiö.


title: Suominen (yritys)

text: Suominen aloitti loppuvuodesta 2014 kasvuun tähdänneen strategisen vaiheen ja käynnisti sitä varten investointiohjelman, joka sisälsi parannuksia tehtaisiin Espanjassa ja Brasiliassa sekä Nakkilassa aikaisemmin suljetun linjan käyttöön palauttamisen. Toukokuussa 2015 yhtiö ilmoitti rakentavansa Bethunen-tehtaalleen uuden tuotantolinjan, ja syksyllä se ilmoitti kasvattavansa investointiohjelmansa 60 milj. euroon.


title: Suominen (yritys)

text: Suominen valmistaa kuitukangasrullia pyyhintä- ja hygieniatuotteisiin sekä terveydenhuollon tarpeisiin. Yhtiön toimittamasta kuitukankaasta valmistetaan esimerkiksi lastenhoito- ja muita pyyhkeitä, terveyssiteitä ja haavanhoitotuotteita. Suominen on maailman suurimpia kuitukangasvalmistajia, ja pyyhintään tarkoitetuissa kuitukankaissa se on noin 20 prosentin osuudellaan maailmanlaajuinen markkinajohtaja. Yhteensä Suominen työllistää noin 600 ihmistä Euroopassa ja Pohjois- sekä Etelä-Amerikassa.


title: Suominen (yritys)

text: Yhtiö on jakanut liiketoimintansa kahteen liiketoiminta-alueeseen, jotka ovat Convenience ja Care. Convenience tuottaa kuitukankaita pyyhintätuotteisiin esimerkiksi vauvan- ja kodinhoidon, henkilökohtaisen hygienian ja teollisten pyyhinnän saroilla. Care tuottaa korkeiden laatuvaatimusten kuitukankaita terveydenhuollon ja hygienian tarpeisiin. Convenience-liiketoiminta-alue kattaa Suomisen liikevaihdosta valtaosan, yli 90 %.


title: Suominen (yritys)

text: Suominen-konsernin emoyhtiö on Suominen Oyj, jonka pääkonttori sijaitsee Helsingissä, Suomessa. Konsernilla on Suomessa, Italiassa, Espanjassa, Yhdysvalloissa ja Brasiliassa sataprosenttisesti omistetut tytäryhtiöt, joiden kautta se omistaa sataprosenttisesti tuotantolaitostensa osakekannat.


title: Suominen (yritys)

text: Suomisen toimitusjohtajana on toiminut vuodesta 2019 Petri Helsky. Häntä ennen tehtävää hoitivat Nina Kopola (2011–2018), Petri Rolig (2008–2011), Kalle Tanhuanpää (2006–2008), Heikki Bergholm (2002–2006) ja Kari Parviainen (2001–2002). Kopola jätti tehtävän 3. elokuuta 2018 ”heti”. Väliaikaisena toimitusjohtajana on sen jälkeen toiminut Tapio Engström. Pekka Ojanpää oli jo valittu yrityksen toimitusjohtajaksi ja hänen oli tarkoitus aloittaa tehtävässä joulukuussa 2018. Hän kuitenkin kuoli sitä ennen Zimbabwessa tapahtuneessa lento-onnettomuudessa.


title: Suominen (yritys)

text: Suominen Oyj:n hallitukseen kuuluu kuusi ja johtoryhmään seitsemän jäsentä:


title: Suominen (yritys)

text: Hallituksen kokoonpano


title: Suominen (yritys)

text: Johtoryhmän kokoonpano


title: Suominen (yritys)

text: Suomisen osake noteerataan Helsingin pörssissä keskisuurten yhtiöiden (Mid Cap) ryhmässä, johon se nousi vuoden 2016 alussa. Yrityksellä on yksi osakesarja, jonka kaupankäyntitunnus on SUY1V. Keväällä 2016 yhtiö supisti osakemääräänsä ns. käänteisellä splitillä viidesosaan.. Suomisella oli 20. joulukuuta 2017 58 259 219 osaketta. Osakekannan markkina-arvo oli 20. joulukuuta 2017 noin 252 miljoonaa euroa.


title: Suominen (yritys)

text: Suomisella oli marraskuussa 2017 noin 4 200 osakkeenomistajaa, joista selvästi suurin on Ahlström Capital Oy:n konserniyhtiö AC Invest Two B.V, joka omistaa 13 953 357 Suomisen osaketta eli noin neljänneksen yhtiön osake- ja äänimäärästä. Pääosan osakkeistaan se osti lokakuussa 2014 suomalaiselta pörssiyhtiö Ahlstromilta, joka oli saanut osakkeet osana Home & Personal -liiketoimintansa myyntiä Suomiselle vuonna 2011.


title: Suominen (yritys)

text: Suurimmat osakkeenomistajat ovat (30.11.2017)


title: Phillip Alford

text: Phillip Alford (s. 11. syyskuuta 1948) on yhdysvaltalainen näyttelijä, joka esiintyi Jem Finchin roolissa vuoden 1962 elokuvassa "Kuin surmaisi satakielen". Alford syntyi Gadsdenissa, Alabamassa.


title: Phillip Alford

text: "Kuin surmaisi satakielen" -elokuvan jälkeen Alford näytteli vielä muutamissa elokuvissa ja televisiotuotannoissa, kuten sotaelokuvassa "Kunnian laakso" (1965), mutta 22-vuotiaana hän vetäytyi Hollywoodista ja pestautui isänsä rakennusyritykseen. Hän on sen jälkeen pysytellyt poissa parrasvaloista.


title: Antti Mikkola

text: Anders Vilhelm (Antti Vilho) Mikkola () oli asianajaja, "Turun Sanomien" perustaja ja ensimmäinen päätoimittaja sekä nuorsuomalaisen puolueen kansanedustaja.


title: Antti Mikkola

text: Mikkolan vanhemmat olivat maanviljelijä Matts Vilhelm Mikkola ja Maria Sofia Virola. Hän pääsi ylioppilaaksi 1891 ja valmistui filosofian kandidaatiksi 1893, filosofian maisteriksi 1894 ja lakitieteen kandidaatiksi 1899. Mikkolalla oli Turussa oma lakiasiaintoimisto vuosina 1899–1918. Hän perusti "Turun Sanomat" -lehden ja toimi sen ensimmäisenä päätoimittajana 1904–1905 sekä lehden johtokunnan puheenjohtajana.


title: Antti Mikkola

text: Mikkola oli porvarissäädyn jäsenenä mukana säätyvaltiopäivillä 1904–1906 ja hän oli nuorsuomalaisten kansanedustajana 1907–1908, 1909–1910 ja 1917–1918 edustaen Turun läänin eteläistä vaalipiiriä. Mikkola tuli 1909 toiselle edustajakaudelleen edustajanpaikkansa vaalituloksen kumoamisen vuoksi menettäneen Oskari Vihantolan tilalle. Mikkola oli eduskunnan lakivaliokunnan puheenjohtajana 1917 ja hän kuului myös Turun kaupunginvaltuustoon.


title: Antti Mikkola

text: Marraskuun 1917 suurlakon jälkeen Mikkola jätti 26. marraskuuta 1917 eduskunnalle aloitteen sotalaitoksen perustamisesta Suomeen. Tätä tarvittiin Mikkolan mukaan uhkaavan kansalaissodan estämiseksi ja eri aseellisten kaartien riisumiseksi aseista. Mikkolan aloite ei kuitenkaan saanut kannatusta ja häntä alettiin kutsua sosialistien taholta Sota-Antiksi. Mikkola teki eduskunnassa myös välikysymykseen, joka koski Turun kaupungissa tapahtuneita ryöstöjä. Välikysymyskeskustelu toi esiin porvarien ja sosialistien kiristyneet välit.


title: Antti Mikkola

text: Suomen sisällissodan alettua punaiset pidättivät Helsingissä Mikkolan hänen asunnostaan 31. tammikuuta 1918 ja veivät hänet miliisiasemalle, jossa hän joutui selliin toisen nuorsuomalaisten kansanedustajan Pekka Paavolaisen kanssa. Myöhemmin samana iltana noin kello 21 aikaan asemalle tuli joukko aseistautuneita punakaartilaisia, jotka veivät Mikkolan mukanaan ja ampuivat hänet 1. helmikuuta Töölönlahden rannalla. Mikkolan murha herätti suurta julkista huomiota, mutta siihen syyllistyneitä ei koskaan rangaistu. Mikkola haudattiin Turun hautausmaalle 16. toukokuuta 1918. Hänen tilalleen kansanedustajaksi tuli nuorsuomalaisten Helena Brander. Mikkolan haudalla paljastettiin 1923 kansalaiskeräyksellä rahoitettu muistomerkki, johon Emil Wikström veisti oikeuden jumalatarta esittävän reliefin. Perussuomalaisten kansanedustaja Ville Tavio on ehdottanut, että eduskuntataloon asetettaisiin muistomerkki Mikkolan kunniaksi.


title: Sarah Bolger

text: Sarah Bolger (s. 28. tammikuuta 1991 Dublin) on irlantilainen näyttelijä. Hän on esiintynyt muun muassa elokuvissa "In America" (2003), "Alex Rider & Stormbreaker" (2006) ja "Spiderwickin kronikat" (2008). "In Americassa" esiintyi myös hänen nuorempi sisarensa Emma Bolger.


title: Sarah Bolger

text: Televisiossa Bolger on esittänyt muun muassa Henrik VIII:n tytärtä Mariaa "Tudorsissa" vuosina 2008–2010, prinsessa Auroraa fantasiasarjassa "Olipa kerran" vuosina 2012–2015 sekä Jadea toimintasarjassa "Into the Badlands" vuosina 2015–2017.


title: Emma Bolger

text: Emma Bolger (s. 5. tammikuuta 1996 Dublin) on irlantilainen näyttelijä. Hänen vanhempi sisarensa on Sarah (s. 1991), jonka kanssa hän esiintyi elokuvassa "In America" (2002). Hänellä oli myös nimikkorooli lastenelokuvassa "Heidi" (2005).


title: Michael Rösch

text: Michael Rösch (s. 4. toukokuuta 1983 Girna) on saksalainen ampumahiihtäjä.


title: Michael Rösch

text: Rösch hiihti toisen osuuden olympiakultaa voittaneessa Saksan joukkueessa Torinossa 2006. Hänen lisäkseen joukkueeseen kuuluivat Sven Fischer, Michael Greis ja Ricco Gross. Joukkue kukisti yhdestä sakkokierroksestaan huolimatta toiseksi tulleen, puhtaasti ampuneen Venäjän joukkueen 20,9 sekunnilla. Samoissa kisoissa hän sijoittui yhteislähdön kymmenenneksi ja normaalimatkan 42:nneksi.


title: Michael Rösch

text: Rösch on ollut MM-kisoissa Anterselvassa 2007, Östersundissa 2008 ja Pyeongchangissa 2009 voittamassa Saksalle viestipronssia. Hän on MM-kilpailuissa yltänyt viidesti henkilökohtaisilla matkoilla kymmenen parhaan joukkoon: hän sijoittui Anterselvassa 2007 takaa-ajossa kymmenenneksi, Östersundissa 2008 sprintin viidenneksi ja takaa-ajon seitsemänneksi sekä Pyeongchangissa 2009 takaa-ajossa yhdeksänneksi ja yhteislähtökilpailussa viidenneksi.


title: Michael Rösch

text: Rösch on urallaan voittanut kaksi maailmancupin osakilpailua: Ruhpoldingin takaa-ajokilpailun 16. tammikuuta 2006 ja Hanti-Mansijskin sprintin 15. maaliskuuta 2007. Hän on yltänyt yhteensä yhdeksän kertaa palkintosijalle maailmancupissa (tilanne 10.1.2015). Hän oli kokonaiscupin viides kaudella 2005/2006.


title: Michael Rösch

text: Rösch voitti nuorten maailmanmestaruuden pikakilpailussa 2003 sekä viestissä 2001, 2002 ja 2004. Lisäksi hän saavutti hopeaa normaalimatkalla 2002, viestissä 2003 sekä pikakilpailussa ja takaa-ajossa 2004. Hän voitti EM-kilpailujen nuorten sarjassa 2002 kultaa takaa-ajossa ja hopeaa pikakilpailussa ja viestissä. Miesten Euroopan-mestaruuden hän voitti viestissä 2004. Hän voitti rulla-ampumahiihdon maailmanmestaruuden takaa-ajossa 2009 ja 2014 ja sekaviestissä 2009 sekä oli pikakilpailussa toinen 2009 ja 2014.


title: Michael Rösch

text: Rösch sai Belgian kansalaisuuden vuonna 2014.


title: Monisilmäkrotti

text: Monisilmäkrotti ("Antennarius multiocellatus") on Länsi-Atlantin lämpimissä osissa elävä pohjakala.


title: Monisilmäkrotti

text: Monisilmäkrotti on antennikrottien heimon tyypillinen edustaja. Sen on muodoltaan pallomainen ja kasvaa noin 20-senttiseksi. Iho on rupisen kyhmyinen ja suu on suuri. Kalalla on pitkä ensimmäisestä eväruodosta kehittynyt "ongenvapa" päässään. Se on huono uimari ja liikkuu pohjaa pitkin ikään kuin kävellen vahvoilla varrellisilla evillään.


title: Monisilmäkrotti

text: Monisilmäkrottien väritys vaihtelee huomattavasti; kala voi olla ruskea, vihreä, keltainen, oranssi tai punainen, ja se voi vaihtaa väriään ympäristön mukaan. Sekä muodoltaan että väriltään monisilmäkrotit muistuttavat suuresti sienieläimiä. Ruumis on aina silmiä muistuttavien täplien kirjavoima, mistä lajin suomenkielinen nimi juontuu. Luonnossa täplät muistuttavat sienieläinten aukkoja.


title: Monisilmäkrotti

text: Monisilmäkrotit elävät läntisen Atlantin trooppisissa osissa, Bahamalta, Bermudalta ja Floridasta Karibianmeren ja Keski-Amerkikan kautta Brasilian rannikon pohjoisosaan. Kaukainen erillisesiintymä on Ascensionin saarella. Monisilmäkrotit viihtyvät riutoilla matalissa vesissä 66 metrin syvyyteen asti ja elävät aina yhdessä sienieläinten kanssa.


title: Monisilmäkrotti

text: Monisilmäkrotit saalistavat pääasiassa kaloja, mutta myös taskuravut ja sirkkaäyriäiset kelpaavat. Ne odottavat onkien paikallaan sienieläimen päällä kunnes saalis ui tarpeeksi lähelle ja avaavat sitten äkkiä suunsa imaisten saaliin sisäänsä.


title: Johan Bäckwall

text: Johan (Juhana) Bäckvall (tai Bäckwall) (28. kesäkuuta 1817, Haapajärvi – 21. joulukuuta 1883, Oulu) oli Oulun kirkkoherra, toimittaja, runoilija ja suomentaja. Hän käytti myös seuraavia nimimerkkejä: "B.", "Bll", "B---vall", "B-v-ll", "B---w-ll", "J.B:vll", "-kw-", "-kw.-" ja "--ll".


title: Johan Bäckwall

text: Bäckvallin vanhemmat olivat talollinen Henrik Pettersson Herrala (Heikki Herranen) ja Kaisa Henriksdotter Vehkalahti. Hän kävi Oulun triviaalikoulua, pääsi ylioppilaaksi yksityistodistuksella 1839 ja hänet vihittiin papiksi 1842. Bäckvall oli aluksi apupappina Rovaniemellä, Pudasjärvellä, Oulussa ja Oulunsalossa. Hänestä tuli Oulunsalon kappalainen 1855, Oulun kappalainen 1856, Kesälahden kirkkoherra 1864 ja Koiviston kirkkoherra 1869. Oulun kirkkoherrana Bäckvall oli 1876-1883. Bäckvall sai rovastin arvon 1878. Hän oli myös valtiopäivämiehenä 1867 ja 1877–1878.


title: Johan Bäckwall

text: Bäckvall kirjoitti Elias Lönnrotin julkaisemaan Mehiläinen-lehteen ja avusti myös Maamiehen Ystävää. Vuosina 1854–1865 hän toimitti Oulun Wiikko-Sanomia. Bäckvall suomensi Zacharias Topeliuksen "Luonnonkirjan" 1860 ja "Maamme kirjan" 1876 sekä tanskalaisen Ludvig Holbergin komedian "Ei ole aikaa" (1867).


title: Johan Bäckwall

text: Juhana Bäckvall oli naimisissa vuodesta 1844 Maria Sofia Heikelin kanssa.


title: Splitin lentoasema

text: Splitin lentoasema () on lentoasema Split-Dalmatian maakunnassa Kroatiassa. Asema sijaitsee Kaštelan kaupungissa linnuntietä noin 10 kilometrin päässä Splitistä, Kaštelanlahden toisella puolella


title: Splitin lentoasema

text: Lentoaseman kautta kulki 2017 2 818 176 matkustajaa.


title: Splitin lentoasema

text: Aseman terminaalista ei ole suoraa kulkuyhteyttä lentokoneisiin, vaan koneisiin kuljetaan ulkoilman kautta.


title: Splitin lentoasema

text: Suomesta Spilliin lentävät Finnair ja Norwegian.


title: Roddy Bottum

text: Roswell Christopher "Roddy" Bottum (s. 1. heinäkuuta 1963) on yhdysvaltalainen rockmuusikko. Hän tuli alun perin tunnetuksi Faith No Moren kosketinsoittajana; nykyisin hän toimii oman Imperial Teen -yhtyeensä keulahahmona.


title: Roddy Bottum

text: Bottum syntyi Los Angelesissa, soitti jo lapsena pianoa ja muutti 18-vuotiaana San Franciscoon. Hän on ollut avoimesti homoseksuaali vuodesta 1993.


title: Roddy Bottum

text: Bottum on myös elokuvamusiikin säveltäjä: hänen työtään on Craig Chesterin "Adam & Steve" -elokuvan (2005) musiikki.


Jalkapallon Afrikan-mestaruuskilpailut 1970 olivat seitsemännet Afrikan-mestaruuskilpailut. Kilpailuihin karsi 18 joukkuetta, joista kuusi selvisi loppukilpailuihin. Kisojen isäntämaa Sudan ja hallitseva mestari vuodelta 1968 Kongo-Kinshasa olivat saaneet automaattisesti paikan kilpailuista. Karsintojen yllätyksia olivat Nigerian putoaminen (vetäytyi), Marokon putoaminen sekä Senegalin putoaminen. Itse loppukilpailussa Kongo-Kinshasan vaisu menestys yllätti sekä Kamerunin jääminen lohkonsa kolmanneksi. Kilpailujen voittaja oli isäntämaa Sudan, joka voitti finaalissa El-Issedin maalilla Ghanan 1-0. Näin Sudan otti ensimmäisen mestaruutensa.8 maalia


title: Jalkapallon Afrikan-mestaruuskilpailut 1970

text: 5 maalia


text: 3 maalia


text: 2 maalia


text: 1 maali


title: George Krstic

text: George Krstic (s. 1972 Ohio) on yhdysvaltalainen käsikirjoittaja ja tuottaja, joka tunnetaan erityisesti työstään science fictionin parissa.


title: George Krstic

text: Krstic syntyi Ohiossa, josta hän lähti high schoolin jälkeen kiertämään maailmaa ja asui muun muassa Jersey Cityssä kuusi vuotta ennen muuttamistaan New Yorkiin, jossa hän opiskeli School of Visual Artsissa. Opiskelun aikana Krstic käsikirjoitti ja ohjasi science fiction elokuvan "The Last Actor". Elokuva palkittiin useilla palkinnoilla muun muassa CINE Golden Eaglella. Seuraavina vuosina hän työskenteli muutamien elokuvien ja televisiosarjojen parissa, toimien samalla kirjoittajana ja toimittajana kyber-kulttuuria käsittelevässä lehdessä "Axcess".


title: George Krstic

text: Krsticin ensimmäinen kokemus animaatiosarjan parissa oli vuonna 1999 ensi esityksensä saaneessa Downtownissa, jossa hän toimi käsikirjoittajana. Sarja ei kuitenkaan menestynyt vaikka se sai Emmy-ehdokkuuden. Downtownin jälkeen Krstic jatkoi yhteistyötä Jody Schaefferin kanssa ja he loivat oman animaatiosarjan "Megas XLR". Sarjassa oli paljon vaikutteita kaksikon nuoruuden kiinnostuksen kohteista, kuten roboteista, aikamatkustuksesta, muukalaisolennoista ja komediasta. Cartoon Network piti sarjan ideasta ja sitä esitettiin ensi kerran vuosina 2004–2005. Sittemmin Krstic siirtyi työskentelemään George Lucasille ja erityisesti käsikirjoittajaksi vuonna 2008 ilmestyneeseen tietokoneanimaatiosarjaan "".


title: George Krstic

text: Hän on myös kirjoittanut muutamia sarjakuvia animaatiosarjan "Megas XLR:n" pohjalta, jotka julkaistiin DC Comicsilla.


title: Gaius Asinius Pollio

text: Gaius Asinius Pollio (76 eaa.-4 jaa.) oli roomalainen puhuja, runoilija, historioitsija, sotilas ja poliitikko.


title: Gaius Asinius Pollio

text: Pollion isän nimi oli Gnaeus ja hänen isoisänsä saattoi olla liittolaissodassa taistellut Herius Asinius. Pollio liittyi Julius Caesarin kannattajiin. Vallattuaan Italian Caesar lähetti Pollion Gaius Scribonius Curion kanssa ajamaan Caton Sisiliasta. Tämän jälkeen Pollio ja Curio lähetettiin Africaan, jossa Curio kaatui taistelussa Numidian kuningasta Jubaa vastaan Bagradas-joen taistelussa. Pollio perääntyi joukkoineen Uticaan. Pollio oli paikalla Farsaloksen taistelussa. Vuonna 47 eaa. Pollio oli luultavasti kansantribuuni. Vuonna 46 eaa. Pollio oli Caesarin kanssa Africassa sotimassa. Pollio oli luultavasti yksi vuoden 45 eaa. preettoreista. Tämän jälkeen Caesar lähetti Pollion Hispaniaan maaherraksi.


title: Gaius Asinius Pollio

text: Caesarin murhan jälkeen senaatti pyysi Pollioa avustamaan heitä joukkoineen Mutinan sodassa Marcus Antoniusta vastaan. Pollio ei kuitenkaan halunnut auttaa senaattia, mutta ei myöskään halunnut tukea Antoniustakaan. Vasta kun Antonius ja Octavianus solmivat Lepiduksen kanssa toisen triumviraatin liittyi Polloi puolelleen. Triumvirit nimittivät Pollion vuoden 40 eaa. konsuliksi, vastalahjaksi Pollio joutui uhraamaan appensa Lucius Quintiuksen, joka oli triumviirien proskriptiolistoilla. Seuranneessa provinssien jaossa Antonius sai hallittavakseen Gallian ja hän nimitti Pollion legaatikseen Gallia Transpadanassa. Pollio sai myös tehtäväkseen maan jakamisen veteraaneille. Tässä tehtävässä Pollio sai pelastettua runoilija Vergiliuksen maatilan Mantuassa joka oli pakkolunastettu.


title: Gaius Asinius Pollio

text: Pollio neuvotteli Octavianuksen ja Antoniuksen välisen sopimuksen Brundisiumissa vuonna 40 eaa. Vuonna 39 eaa. Antonius lähetti Pollion taistelemaan illyrialaista parthini-heimoa vastaan koska se oli liittoutunut Marcus Brutuksen kanssa. Voitostaan parthineja vastaan Polliolle myönnettiin triumfi. Tämän jälkeen Pollio vetäytyi poliittisesta elämästä lähes täysin.


title: Magnus Ekblad

text: Magnus Oskar Severin Ekblad (6. syyskuuta 1887 Sundsvall – murhattu 9. helmikuuta 1921 Turku) oli jääkärikapteeni. Hänen vanhempansa olivat kauppias Mårten Ekblad ja Maria Sofia Österbacka. Magnus Ekblad kirjoitti ylioppilaaksi Kokkolan ruotsalaisesta yhteiskoulusta vuonna 1909 ja liittyi Vaasalaiseen osakuntaan. Vuodet 1909–1911 hän vietti Yhdysvalloissa, missä työskenteli harjoittelijana eri tehtaissa. Vuodet 1911–1914 hän opiskeli sekä Teknillisen korkeakoulun koneinsinööriosastossa, että Helsingin yliopiston filosofisen tiedekunnan maanviljelystaloudellisessa osastossa.


title: Magnus Ekblad

text: Magnus Ekblad liittyi vapaaehtoisena Saksassa sotilaskoulutusta antavaan (Pfadfinder-kurssi) jääkäripataljoona 27:n 1. komppaniaan 25. helmikuuta 1915, josta hänet siirrettiin 21. joulukuuta 1915 4. komppaniaan. Pataljoonan täydennyspataljoonaan hänet siirrettiin 24. toukokuuta 1916 ja takaisin 4. komppaniaan 23. toukokuuta 1917.